Sejauh Mana Perlindungan Pelitup Muka Anda? Ambil Tahu Jenis-Jenisnya Di Sini!

Sejak COVID-19 ‘menginap’ tanpa sah di negara kita ni, pelitup muka adalah benda wajib yang kita pakai seharian. Memakai pelitup muka bukan sahaja melindungi anda, tetapi juga semua orang di sekitar anda.

Kadang-kadang tu bila tak pakai rasa macam orang bersalah betul. Mana taknya, dengan kes pula yang semakin meningkat, lagi lah terasa takut tu. Senang-senang jer virus boleh hinggap tau!

Kalau anda dapat tengok sekarang, memang banyak sangat jenis pelitup muka di luar sana. Ada yang digunakan untuk perubatan atau pembedahan, cotton, batik, sutera, dan banyak lagi!

Tapi persolannya, adakah anda betul-betul ambil tahu sejauh mana tahap keberkesanannya? Ke main beli pakai jer? Asalkan pelitup muka, tak gitu? Hampa jangan dok buat perangai lagutu na….

Macam yang kita tahu, berkali-kali kita disarankan untuk memilih pelitup muka perubatan atau pembedahan, kerana pelitup muka jenis ini memberikan perlindungan terbaik.

Pelitup muka perubatan atau pembedahan ini dapat melindungi hidung dan mulut anda daripada terkena titisan, percikan, dan semburan yang mungkin mengandungi kuman.

Pada masa yang sama, ia juga menghalang zarah-zarah besar di udara, serta mengawal zarah masuk dari orang yang dijangkiti yang batuk dan bersin. Amazing kan?

Dan yang paling penting, pelitup muka ini dah pun menjalani ujian kualiti dahulu untuk memastikannya mencapai standard.

Menurut kajian dari The American Society of Testing and Materials (ASTM), organisasi global yang mengembangkan dan menerbitkan standard teknikal untuk pelbagai produk, termasuk pelitup muka, semua pelitup muka yang diuji dan diluluskan yang disyorkan untuk digunakan semasa pandemik ini biasanya terdiri daripada tiga lapisan.

Topeng muka jenis tiga lapisan ini boleh menapis virus pada kadar 95 peratus, bakteria (100 peratus), debu (100 peratus) dan debunga (100 peratus). Tak caya? Jom kita tengok fungsi dalam ketiga-tiga lapisan tu.

Lapisan kain bukan tenunan. Ini berfungsi sebagai penghalang kalis air yang membuang titisan dan kelembapan yang dikeluarkan oleh orang ketika bercakap, batuk, atau bersin.

Bertindak sebagai penapis, lapisan ini biasanya dibuat dari kain bukan tenunan polipropilena (PP). Ia mempunyai sifat elektrostatik yang membantu memerangkap zarah aerosol melalui daya tarikan elektrostatik.

Lapisan tengah yang berkesan harus mempunyai sifat elektrostatik yang membolehkannya melekat pada sekeping kaca atau mengambil kertas yang mudah dipotong.

Penting: Jangan sembur pelitup muka anda dengan alkohol sebabnya ia boleh memusnahkan sifat elektrostatik lapisan tengah tu. Ini juga akan membuatkannya tak berkesan dan memerangkap virus. Gunakan semburan antimikroba dan bukan alkohol tau.

Dibuat dari bahan hidrofilik, lapisan ini menyerap titisan dan kelembapan yang dihasilkan semasa anda bernafas secara normal. Kerana selalu bersentuhan dengan wajah anda, bahannya lebih lembut, untuk mengurangkan geseran.

Berikut adalah empat spesifikasi untuk pelitup muka perubatan atau pembedahan yang berkualiti, seperti yang ditentukan oleh ASTM:

1. Pelitup muka anda mesti mempunyai kadar Bacterial Filtration Efficiency (BFE) atau kecekapan penapisan bakteria yang tinggi sekurang-kurangnya 95%.

Apabila pelitup muka dikenakan ujian ASTM oleh Nelson Labs, makmal ujian mikrobiologi, mereka akan dikategorikan sebagai Jenis I, Jenis II, dan Jenis III. Kedua-dua pelitup muka Jenis II dan Jenis III mempunyai penilaian BFE 98%, memberikan anda perlindungan yang tinggi dari penyebaran bakteria.

2. Apabila pelitup muka anda mempunyai daya tahan cecair yang lebih tinggi, anda akan mendapat perlindungan optimum.

Ketahanan cecair mencerminkan kemampuan pelitup muka pembedahan untuk meminimumkan jumlah cecair yang dapat memindahkan dari lapisan luar ke lapisan dalam.

Salah satu garis pertahanan pertama pelitup muka perubatan adalah lapisan luarnya, jadi penting agar cecair yang tersekat oleh penghalang kalis air ini tidak mengalir ke lapisan dalam yang bersentuhan dengan hidung dan mulut anda.

3. Semakin tinggi peratusan Particulate Filtration Efficiency (PFE), semakin baik kecekapan pelitup muka.

Ujian ini mengukur seberapa baik pelitup muka perubatan menyaring zarah sub-mikron, dengan jangkaan bahawa virus akan disaring dengan cara yang serupa. Oleh itu, semakin tinggi peratusan PFE pelitup muka anda, semakin baik penyaringan zarah berbahaya.

Semua pelitup muka perubatan mesti diuji mengikut standard antarabangsa (ISO10993-5, 10) untuk kepekaan kulit dan ujian sitotoksik. Ini untuk memastikan bahawa pelitup muka tidak mengandungi bahan yang berbahaya bagi pemakainya.

Sebab itu penting bagi kita untuk memilih pelitup muka kita dengan bijak dan membelinya dari jenama yang dipercayai.

Kadang-kadang tu kita alpa tak tak ambil mudah pun tentang kepentingan pelitup muka ni. Jangan main bedal jer beli okay. Kang membahayakan anda!

Berikut adalah tiga jenama pelitup muka yang boleh anda dapatkan di Watsons yang mematuhi standard ASMT:

Ketiga-tiga jenama ini menghasilkan pelitup muka yang berkualiti iaitu ASTM Type II dan disahkan dengan kecekapan penapisan BFE dan PFE 98%!

Kalau anda lebih sayangkan alam sekitar dan lebih suka menggunakan pelitup muka kain, pastikan yang boleh digunakan semula dan berkualiti tinggi.

Pelitup muka kain anda harus dibuat dengan bahan yang diluluskan, dan mendapat penilaian BFE yang tinggi melebihi 98%. Pelitup muka kain yang dipercayai akan lulus ujian yang sama dengan pelitup muka perubatan dan pembedahan, jadi pastikan anda melakukan penyelidikan dahulu sebelum membeli.

Jangan lupa untk mencucinya setiap hari okay! Ini untuk memastikan bahawa penilaian BFE itu sentiasa terpelihara dengan baik.

Anda ingat tau, kita semua harus memainkan peranan yang sangat penting untuk menjaga antara satu sama lain.

Anda juga boleh sokong pelitup muka tempatan kerana jenama mereka dipercayai kerana semua bahan yang mereka gunakan dari sumber yang diperakui.

Jadi kalau nak membeli pelitup muka berkualiti, jangan risau, anda boleh jer pergi ke kedai Watsons terdekat atau beli online jer dari Watsons!

Kalau anda pertanyaan mengenai pelitup muka anda, jangan malu jangan segan untuk bercakap dengan mana-mana Ahli Farmasi Watsons. Mereka ini senang hati jer nak jawab semua pertanyaan anda! Boleh tonton video di bawah.


Muka Kena Minyak Panas, Amyra Rosli Risau Amar Tak Sayang

Menerusi satu perkongsian di Insta Story baru-baru ini, pelakon Amyra Rosli berkongsikan foto wajahnya yang melecur akibat terkena percikan minyak panas.

Dapat dilihat dengan jelas beberapa kesan tompokan akibat minyak panas di wajah Amyra. Namun Amyra tidak mendedahkan secara terperinci bagaimana ianya berlaku.

Amyra turut mengucapkan terima kasih kepada mereka yang mencadangkan jenis ubat untuk disapu dan mengatakan tidak perlu risau dengan keadaannya.

“Kecantikan tidak mungkin kekal selamanya. Lihatlah diriku melecur terkena minyak panas tapi saya baik-baik sahaja.

“Tidak perlu risau ya dan terima kasih kepada yang cadangkan macam-manam jenis ubat untuk disapu,” tulisnya.

Dalam pada itu, Amyra sempat berseloroh bertanyakan sama ada suaminya, Amar Baharin akan tetap menyayanginya meskipun wajahnya melecur.

Apa pun diharap Amyra cepat sembuh dan pastikan sapu ubat untuk hilangkan parut di wajah.


Alicia Amin Muak Dengan Komen Bodoh Pertikai Anjingnya

Pelakon dan model sensasi, Alicia Amin akui kecewa dengan sikap segelintir netizen yang suka melemparkan komen negatif terhadap individu yang menjadikan anjing sebagai haiwan peliharan.

Memuat naik status di Insta Story, Alicia berkata orang luar tidak berhak mempertikaikan keputusannya untuk membela anjing. Ujarnya, jika mereka tidak selesa, tidak perlu melihatnya. Katanya lagi, dia sudah penat membaca komen bodoh netizen mengenai anjingnya.

BACA: Dilabel Pelacur Kahwin Dengan Doktor, Alicia Amin & Suami Hanya Ketawa

“I’m so tired of all these stupid comments regarding my dogs. They’re the goodest dogs who do nothing wrong and I know “Ada je Melayu yang ada anjing kenapa kena post”

“Excuse you suka hati la. Tak suka, tak payah bela anjing. Aku yang bela bukan kau,” katanya.

Dalam pada itu, Alicia berkata lebih baik jika kita sentiasa berbuat baik terhadap haiwan berkenaan daripada terus memikirkan tanggapan negatif segelintir pihak.

“Jaga hati orang yang suka cakap buruk tak guna. Baik jaga anjing yang akan menyayangi dan melindungi kita,” katanya.


Semakin Slim, Netizen Teruja Dengan Penampilan Terbaru Sherry Alhadad

Sebut sahaja nama Sherry Alhadad ramai mengakui pelakon dan pengacara itu seorang yang sangat versatil. Jadi tidak hairan, wajah Sherry sering menghiasai kaca televisyen dan menjadi pengacara kegemaran ramai.

Baru-baru ini, perkongsian foto terbarunya menjadi perhatian ramai apabila tampil berbaju kurung warna kelabu. Ramai teruja melihat penampilan Sherry yang semakin kurus.

Difahamkan, gambar tersebut diambil sewaktu rakaman konsert retro raya. Jika anda mengikuti Instagram Sherry, pengacara itu sering berkongsikan aktiviti harian termasuk melakukan senaman apabila mempunyai masa lapang.

Dalam pada itu, rata-rata netizen memuji Sherry dilihat semakin cantik serta memberikan kata-kata semangat kepadanya untuk mendapatkan berat badan idaman.


Kembali Aktif Di Instagram, Janna Nick Tapis Ruangan Komen

Selepas sehari menghilang, akhirnya pelakon dan pengacara Janna Nick kembali mengaktifkan semula Instagram miliknya selepas dinyahaktif susulan kontroversi artis K-Pop.

Memuat naik perkongsian mempromosikan drama terbaru lakonannya Marry Me Senorita, Janna turut menulis luahan rasa menerusi entri itu.

“Anda takkan dapat kawal bagaimana orang menerima semangat yang anda berikan. Setiap perkara yang anda lakukan atau katakan ditapis melalui mata orang yang melihat dan dikaitkan dengan apa yang mereka rasakan, yang tentunya bukan mengenai anda.

“Terus lakukan apa yang anda lakukan dengan penuh integriti dan penuh kasih sayang,” tulisnya.

Di ruangan komen, rata-rata rakan artis, keluarga serta peminat gembira apabila Janna kembali aktif di Instagram serta memberi kata-kata semangat kepada pengacara Melodi itu.

Beberapa hari lalu, hangat diperkatakan apabila Janna dikecam teruk oleh netizen dan peminat K-Pop apabila didakwa mempersendakan Lisa Blackpink dengan menulis ‘Lisa Blackpig’.


Ayda Jebat Kini Sudah Hamil?

Hampir dua bulan mendirikan rumah tangga, pasangan selebriti popular Ayda Jebat dan Nabil Mahir dikhabarkan bakal menimang cahaya mata.

Ayda juga dikatakan sudah hamil apabila pelakon itu menemui pakar perbidanan dan sakit puan di Pusat Perubatan Prince Court untuk melakukan pemeriksaan.

Dalam pada itu, sumber turut mengesahkan Ayda kini hamil namun tidak dijelaskan berapa minggu usia kandungannya.

Memetik laporan mStar, pihak mereka cuba mendapatkan pengesahan daripada Ayda mengenai perkara itu namun panggilan dan mesej tidak berjawab. Sumber memberitahu pasangan itu belum bersedia untuk berkongsi berita gembira itu memandangkan usia kandungan masih baru.

Terdahulu, menerusi Twitter Ayda ada berkongsikan status meluahkan rasa syukur, namun tidak menjelaskan maksud perkongsiannya itu.

Timbul spekulasi netizen membuat andaian Ayda bakal bergelar ibu dan ramai yang tidak melepaskan peluang mengucapkan tahniah dan tidak sabar menantikan pengumuman gembira itu.

Sementara itu, menerusi perkongsian di Insta Story Isnin lalu, Nabil ada memuat naik video reaksi Nabil mendengar perut Ayda seolah memberi bayangan isterinya sedang hamil.

Ayda dan Nabil mendirikan rumah tangga pada 1 Januari lalu dalam satu majlis serba sederhana di Masjid Al-Taqwa, Taman Tun Dr. Ismail.

Pasangan itu juga berhasrat untuk memiliki 13 orang cahaya mata. Nabil berkata angka 13 merupakan nombor kegemarannya selain ingin memiliki keluarga yang ramai.


Ezzaty Abdullah Menangis Dua Hari Dua Malam Takut Nak Buat Swab Test

Gara-gara terlalu takut untuk menjalani swab test Covid-19, pelakon Ezzaty Abdullah mendedahkan dia menangis dua hari dua malam memikirkan mengenai perkara itu.

Ezzaty berkata dia bimbang jika tidak mampu menahan kesakitan sewaktu menjalani proses pengambilan sample ujian itu apatah lagi dia jenis yang tak tahan sakit.

“Dua hari dua malam nangis sebab takut. Pagi tadi pun nangis lagi. Saya memang jenis yang tak tahan sakit, malah ambil darah dekat jari pun boleh nangis sakit,” katanya.

Berkongsikan video melakukan swab test, Ezzaty dilihat menggigil ketakutan sambil menerima sokongan daripada suami dan rakan artis.

Ezzaty berkata dia perlu menjalani ujian saringan sebagai syarat sebelum memulakan penggambaran. Ujarnya, dia memberanikan diri atas rasa tanggungjawab bagi membendung penularan Covid-19.

“Tapi sebagai rakyat yang ingin bekerja dan akan jumpa ramai orang, saya perlu bertanggungjawab untuk buat swab test ni sebagai langkah berjaga-jaga dan memastikan saya tidak menyebarkan wabak covid kepada orang lain terutama pada keluarga dan rakan sekerja.

“Takut or tak semua kena letak tepi dulu ok. Trust me, memang tak sakit pun. kalau saya jenis yang memang tak tahan sakit langsung ni pun cakap tak sakit, macam mana dengan korang?

“Alhamdulillah keputusan dah dapat dan negatif! semoga kita semua dijauhi dari wabak covid-19,” katanya.


Ayu Damit Akui Belanja RM10,000 Sebulan Untuk Cantik

Tak kedekut dalam menjaga penampilan, penyanyi Ayu Damit berkata dia sanggup berbelanja besar bagi mengekalkan kecantikan dalaman dan luaran.

Menurut bekas peserta Gegar Vaganza musim ketujuh ini, dia memperuntukkan perbelanjaan lebih RM10,000 sebulan bagi penjagaan diri daripada hujung rambut hingga kaki.

“Sebagai artis memang perlu jaga kesihatan dan kecantikan..selain persembahan pentas, saya juga agak sibuk dengan aktiviti di ladang yang memerlukan tenaga dan terdedah dengan sinaran matahari, sebabitu perlu ambil berat tentang penampilan.

“Kalau ikutkan sebulan lebih RM10,000 untuk rawatan muka termasuklah pelangsingan badan, jamu, vitamin dan sebagainya. Itu termasuklah nilai tajaan daripada beberapa pusat kecantikan, Alhamdullilah,” katanya.

Bersyukur kerana memiliki kulit yang sihat tanpa masalah, Ayu berkata dia tidak berminat untuk mendapatkan kulit putih seperti segelintir wanita lain.

“Saya buat rawatan wajah di klinik sebab nak dapat kulit sihat bukan nak mengubah apa-apa. Saya amalkan vitamin C dan makanan tambahan, saya nak kulit putih.

“Biarlah kulit tan macam ni sebab memang daripada dahulu warna kulit saya begini, jadi tak mahulah ubah sampai jadi rupa orang lain pula! Saya yakin dengan warna kulit ini kerana bagi saya kecantikan itu subjektif,” katanya.


Dr Erin Akui Terima Mas Kahwin RM10,000 Walaupun Janda Anak 5

Baru-baru ini, perkongsian bekas isteri pendakwah bebas Da’i Farhan iaitu Dr. Erin menjadi perhatian apabila memaklumkan ada seorang netizen bertanyakan kepadanya mengenai nilai mas kahwin seorang wanita bergelar janda.

Menjawab pertanyaan netizen itu, Dr. Erin atau nama sebenarnya Noorainul Naqim Mohd Radzi mendedahkan pernah menerima mas kahwin RM10,000 ketika bergelar janda anak lima.

“Mas kahwin RM100,000 pun tak apa janji abang mampu. Jangan takut bagi duit kat bini sebab bila abang susah, bini juga tolong cover abang balik nanti. Silap hari bulan bini cover abang lebih dari abang bagi tu.

“Akak dulu janda anak 5 pun mas kahwin akak RM10,000 juga hantaran lain kira, so fikir-fikirkan,” katanya.

Dalam pada itu, Erin turut memerli sikap segelintir individu yang memandang serorang terhadap status wanita yang bergelar janda. Ujarnya, tidak semua ‘barang terpakai’ jatuh nilai.

“Yang janda dah tentu janda dari anak dara tapi dah ‘janda’. Satu lagi yang lelaki pun dok sibuk anak dara la apa la. Nak tanya cik abang tu teruna lagi ke? Tak semua ‘barang terpakai’ jatuh nilai. Macam rumah lagi lama lagi mahal,” tulisnya.

Terdahulu, nama Da’i Farhan menjadi bualan ramai apabila berkahwin di Tanah Suci Makkah dengan Erin yang merupakan ibu tunggal yang memiliki lapan orang anak, namun pasangan itu bercerai pada April tahun lalu.


Naim Daniel Nasihatkan Janna Nick ‘Hilangkan Diri’ Seketika

Sejak semalam hangat diperkatakan apabila pelakon dan pengacara Janna Nick diserang netizen dan peminat K-Pop apabila didakwa mempersendakan Lisa Blackpink dengan menulis ‘Lisa Blackpig’.

Isu melibatkan Janna itu mendapat perhatian penyanyi Naim Daniel yang menasihatkan agar pelakon itu ‘menghilangkan diri’ daripada media sosial buat sementara waktu sehingga semuanya kembali reda.

BACA: “Tak Masuk Akal Saya Gelar Lisa Blackpink Dengan Nama Mengaibkan”

Pernah berdepan pengalaman sama apabila dihentam hebat oleh peminat kumpulan Blackpink, Naim berkata itu adalah langkah terbaik buat Janna.

“Saya pernah lalui situasi sama, dapat berpuluh ribu komen tapi saya ambil pendekatan untuk berdiam diri sahaja. Jangan pula bila ada api, kita balas dengan minyak,sebaiknya simbah dengan air.

“Sebenarnya orang nak tengok kita melatah, kalau kita melatah memang orang tepuk tangan. Perkara itu akan makan diri kita balik.

“Jadi saya rasa ia adalah tindakan yang baik Janna ambil masa ini untuk cool down daripada media sosial buat sementara waktu untuk reflek balik, itu yang penting,” katanya.

Dalam pada itu, penyanyi lagu Sembah itu juga turut mengingatkan selebriti lain supaya lebih berhati-hati sebelum mengeluarkan kenyataan serta berharap agar urusan Janna dipermudahkan.

“Kita tak tahu kata-kata yang kita ucapkan boleh memberikan kesan kepada orang, oleh itu kalau tiada benda baik yang nak dicakap, lebih baik kita diam sahaja. Saya juga harap semua urusan Janna dipermudahkan.

“Saya tahu tiada orang sempurna dalam dunia ini, begitu juga dengan artis. Kami tidak sempurna, kami pun ada cela masing-masing cuma janganlah kita sendiri yang membuka pekung itu,” katanya.

Terdahulu, Naim pernah dikecam peminat Blackpink apabila menyunting foto dirinya bersama salah seorang anggota kumpulan Black Pink iaitu, Rose di Instagram.


Lelaki Hantar Gambar ‘Siput Sedut’, Fatin Afeefa Buat Laporan Polis

Meskipun sudah bergelar ibu kepada dua orang cahaya mata, namun pelakon Fatin Afeefa tetap tampil cantik seperti anak dara. Malah, foto-foto yang dimuat naiknya sering menjadi perhatian ramai yang menggumi kecantikannya.

Bagaimanapun, baru-baru ini Fatin dilihat ada memuat naik foto OOTD hitam putih sambil memakai topeng muka. Meskipun, wajahnya tidak jelas kelihatan namun tetap ada yang meninggalkan komen berunsur ‘lucah’.

Menerusi ruangan komen, Fatin memaklumkan dia akan mengambil tindakan terhadap seorang netizen yang menghantar gambar ‘siput sedut’ menerusi DM.

Menurut Fatin, lelaki berkenaan telah melakukan serangan seksual terhadapnya dengan menghantar gambar tidak senonoh kepadanya.

Dalam pada itu, komen Fatin itu mendapat pelbagai reaksi daripada netizen lain yang bersetuju dengan teguran lantang dilakukan serta berharap tiada lagi lelaki miang menghantar gambar bukan-bukan kepada pelakon itu.


Terpalit Isu Janna Nick, Nazim Othman Mohon Maaf

Kontroversi melibatkan pelakon dan pengacara, Janna Nick mengenai dakwaan menghina bintang K-Pop masih lagi hangat diperkatakan di media sosial. Namun, timbul salah faham sehingga nama pelakon Nazim Othman turut terpalit sama hanya kerana telah memberi komen di posting Janna.

Malah, ruangan komen Instagram Nazim juga turut diserang oleh peminat K-Pop yang memintanya untuk membuat permohanan maaf serta mahu mengambil tindakan undang-undang jika enggan berbuat demikian.

Enggan memanjangkan salah faham tersebut, Nazim tampil memuat naik video permohonan maaf serta menjelaskan dia tidak menyangka komennya itu melukakan hati ramai pihak.

Nazim Othman just uploaded his apology and explanation on his recent comment at Janna Nick’s post. ?????? #JANNANICKGOINGTOJAILPARTY pic.twitter.com/nO14z8mvfT

“Saya nak minta maaf kepada semua orang seikhlasnya dari lubuk hati saya jika cara saya mengakibatkan ramai terluka atau terasa hati.

“Terutama sekali komen yang saya tinggalkan. Saya komen kerana saya tidak percaya dengan apa yang ditulis,” jelasnya.

Permohonan maaf Nazim itu mendapat pelbagai reaksi daripada netizen yang memuji tindakannya meskipun dia tidak melakukan kesalahan dalam hal tersebut. Malah, rata-rata tidak menyalahkan Nazim kerana dia tidak menghina mana-mana ahli kumpulan Blackpink atau orang lain.


Mahkamah Keluar Waran Tangkap Terhadap Sajat

Gagal hadir pada sebutan semula pertuduhan berpakaian wanita di Mahkamah Tinggi Syariah Shah Alam hari ini, usahawan kosmetik, Nur Sajat dikenakan waran tangkap.

Memetik laporan Harian Metro, waran tangkap itu dikeluarkan oleh Hakim Syarie Mohammad Khalid [email protected] terhadap Sajat atau nama sebenarnya Muhammad Sajjad Kamaruzzaman.

“Dia (Sajat) dimaklumkan tidak datang dan hakim mengeluarkan waran tangkap,” katanya.

Peguam syarie yang mewakili Sajat, Zuri Zabuddin Budiman berkata, anak guamnya tidak menghadiri sebutan semula yang sudah ditetapkan oleh mahkamah sebelum ini.

“Saya tunggu juga, tapi dia tak datang. Mahkamah tangguh sebutan semula kes pada 1 Jun depan,” katanya.

Pada 6 Januari lalu, Sajat mengaku tidak bersalah atas pertuduhan berpakaian seperti wanita.

Sajat didakwa melakukan perbuatan itu dalam majlis bacaan Yasin dan solat hajat, 23 Februari 2018 di premis kecantikannya, Nursajat Beauticion, Jalan Serai Wangi G16/G, Seksyen 16, Shah Alam.

Sajat kemudian dibebaskan dengan jaminan sebanyak RM3,000 dan mahkamah menetapkan 23 Februari untuk sebutan semula kes.


Sanggup Habiskan Duit Demi Orang Gaji! Bos Kiriman Tuhan Ke Ni?

Background muzik video ni betul-betul menyentuh jiwa wehy. Itu belum tengok sampai habis lagi pasal video ni. Sebak pula rasa, bila orang yang sanggup jaga anak kita dari kecil sampai besar dengan baik, tiba-tiba terpaksa pulang ke pangkuan keluarga.

Kami dapat rasa apa yang CekYana rasa kan. Berat hati untuk melepaskan bibik pulang ke kampung demi untuk menjaga suaminya yang sakit. Yalah mana nak jumpa lagi bibik yang baik yang sanggup jaga anak-anak majikan seperti anak sendiri.

Bagi korang yang belum tahu, CekYana ni merupakan founder rempah Odeen Viral Cekyana. Sudah tentunya sibuk bekerja untuk memastikan produk jualannya berjaya memikat hati pelanggan. Dalam asyik kami layan video dance di TikTok, terjumpa pula video CekYana ni.

CekYana ni betul-betul majikan yang diidamkan, jika sebelum ini kami terjumpa video pasal CekYana sambut ulang tahun kelahiran BFFnya sehingga habiskan puluhan ribu ringgit.

#fyp? Kenapa kita perlu buat baik? Org akan doakan untuk kita .. #tiktokmalaysia #SmileStrong2021 #foryoupage #food #love #romantic

Kali ini CekYana belanja pula bibiknya. Melalui video ni, bibik kesayangan CekYana ni terpaksa pulang ke kampung untuk menjaga suaminya yang sakit. Jadi untuk membalas jasa bibik, CekYana belikan pakaian untuk bibik dan keluarganya.

Tapi yang menarik perhatian kami, CekYana bukan sahaja berkongsi rezeki dengan bibiknya sahaja, malah dengan tuan kedai pakaian tu sendiri. Banyak betul CekYana borong baju di situ. Mesti tersenyum lebar tuan kedai. Bak kata orang tidur lena lah sebab jualan laku.

Tapi bukan nak cakap bila kita berkongsi rezeki dengan ramai orang ni, Allah akan buka luas lagi pintu rezeki untuk kita. Jadi tak salah pun kalau kita contohi nilai murni yang ada pada CekYana ni. Salute habis kami dengan sikap CekYana.

Tak mudah nak jumpa majikan macam ni, kalau korang dapat majikan macam CekYana ni hargai betul-betul. Bukan sahaja bagi gaji atas kerja kita, malah turut jaga kebajikan kita sebagai seorang pekerja.


“Tak Masuk Akal Saya Gelar Lisa Blackpink Dengan Nama Mengaibkan”

Semalam hangat diperkatakan apabila pelakon dan pengacara Janna Nick diserang netizen dan peminat K-Pop apabila didakwa mempersendakan Lisa Blackpink dengan menulis ‘Lisa Blackpig’.

Menafikan dakwaan dia menggelar atau menyamakan Lisa Manoban dai kumpulan Blackpink sebagai Lisa Blackpig, Janna berkata dia sangat meminati budaya Korea dan tidak masuk akal jika dia berbuat demikian.

BACA: Dikecam Gelar Lisa ‘Blackpig’, Janna Nick Tutup IG & Twitter?

“Sebagai seorang yang meminati budaya Korea, bukan setakat industri hiburan bahkan budaya, fesyen, makanan, teknologi, kecantikan dan tempat di Korea, tohmahan sebegitu terhadap saya adalah sangat tidak berasas.

“Saya sendiri pernah berkolaborasi dengan pihak pengurusan serta artis Korea dalam kerjaya saya dan amat menghormati mereka.

“Ia adalah amat pelik dan tidak boleh diterima akal untuk saya menggelar atau menyamakan nama besar dalam industri seperti Lisa Manoban BLACKPINK dengan sebarang nama yang mengaibkan,” katanya.

Susulan serangan dan kecaman diterima, Janna membuat laporan polis serta bakal mengambil tindakan undang-undang terhadap individu yang melemparkan fitnah dan komen keterlalaun.

Dalam pada itu, Janna turut menjelaskan mengenai isu Kim Jong-hyun tiga tahun lalu dimana dia tidak pernah mempersendakan kematian bintang K-Pop itu.

“Meskipun penjelasan sudah saya berikan menerusi hantaran video di IG, namun masih terdapat individu yang membuat kenyataan fitnah terhadap saya yang turut membabitkan keluarga saya apabila mengatakan saya mempersendakan mendiang Kim Jong-hyun.

“Saya ulangi di sini, saya sama sekali tidak mempersendakan mana-mana individu apatah lagi mempersendakan mendiang Kim Jong-hyun menerusi video yang direkodkan dan dimuatnaik oleh Sharifah Sakinah pada 2018 yang kini dimuatnaik dan disensasikan semula di media sosial,” katanya.


Utamakan Ilmu Akhirat, Zul Yahya Berhentikan Anak Sekolah

Bekas pelakon, Zul Yahya mengambil keputusan untuk memberhentikan anak-anaknya daripada sekolah dan memilih untuk mengutamakan ilmu akhirat.

Menerusi perkongsian di Instagram miliknya, pelakon itu berkata tindakannya itu adalah jalan terbaik dan apa paling penting adalah ilmu agama.

BACA: Zul Yahya Seru Solat Jemaah Di Masjid Ikut ‘Norma Lama’

“Saya dan isteri berpakat ini jalan yang terbaik. Hari ini bukan zaman nak kejar anak dapat berapa A tapi ilmu akhirat yang masih lagi nipis.”

“Mereka memang sudah diberhentikan sekolah. Apa yang penting adalah ilmu agama. Dalam agama pasti ada kejayaan, bukan di akhirat tetapi di dunia lagi,” katanya.

Bapa kepada enam orang cahaya mata ini mengakui ada yang bertanya sama ada dia tidak kasihankah akan masa depan mereka, namun Zul Yahya berkata dia percaya pada qada’ dan qadar.

“Dunia semakin tua takkan tak nampak, sistem yang datang kepada kita hari ini luar biasa dan ramai yang rasa boleh hidup lama.”

“Saya sendiri sudah berusia 50 tahun, apa akan jadi 50 tahun akan datang. Bagaimana agama dalam diri anak-anak kita? Mampukah degree dan master menyelamatkan mereka daripada dajjal?” katanya.

Turut berkongsikan satu kenyataan, Zul berkata bukan dia tidak mengambil berat tentang masa depan anak-anaknya tetapi mahu mereka berjaya di akhirat.

Zul turut memberi mengambil contoh dirinya yang tidak berpelajaran tinggi namun tetapi diberikan rezeki yang mencurah-curah sekiranya tidak berputus asa.

“Sijil pada anak-anak pun belum tentu berikan kehidupan. Saya pun SRP tak ada, menulis tak pandai tapi Allahuakbar, Allah bagi rezeki macam-macam bentuk. Yang penting usaha, kalau ada sijil tapi malas tak guna juga,”  jelasnya.

Zul mendirikan rumah tangga bersama isteri, Siti Raihan Mohd. Rodzi pada Disember 2007 dan dikurniakan enam orang cahaya mata masing-masing tiga perempuan dan tiga lelaki berusia antara setahun hingga sembilan tahun


Mira Filzah Bahagia Berkurung Di Rumah Ketika PKP

Umum mengetahui susulan pelaksaaan Perintah Kawalan Pergeraka (PKP) pelbagai sektor terjejas termasuk industri seni sehingga aktiviti hiburan termasuk penggambaran terpaksa ditangguhkan.

Namun bagi pelakon dan pengacara Mira Filzah yang masih dalam fasa pengantin baru, tempoh ‘berkurung’ di rumah merupakan momen terbaik untuknya dan suami, Wan Emir Astar mengenali karakter satu sama lain.

BACA: “Mira Filzah Tak Tinggal Solat, Walau Kena Buang Mekap Banyak Kali”

Berkongsikan kemahiran baru sejak berumah tangga, Mira berkata dia kini semakin mahir membuat kek. Mira juga akui dia kini suka mengemas rumah, sebelum ini dia jarang berbuat demikian kerana sibuk dengan kerja.

“I think I improve a lot in terms of my baking skill. Sebenarnya kemahiran memasak dan membuat kek ni berbeza. kalau masak lauk-pauk, lebih senang sebab hujung-hujung nanti kita masih boleh adjust rasanya.

“Tapi kalau baking, kalau dah siap kita rasa tak sedap, ia dah tak boleh diubah. Sekarang Mira suka mengemas. Dulu sebelum kahwin, jarang dapat mengemas sebab jadual kerja yang terlalu padat. Berbeza sekarang, Mira belajar untuk lebih organize,” katanya.

Menghabiskan masa sepanjang tempoh PKP dengan memasak, Mira berkata jika sibuk dengan penggambaran dia tidak memasak kerana penat.

“Sebenarnya waktu PKP ni, Mira suka memasak mungkin sebab seharian di rumah. Sebelum ni kalau terikat dengan penggambaran, selalunya Mira takkan masak sebab penat. Jadi sekaranglah masanya untuk memasak selalu supaya skil tu tak dilupakan.

“Memasak ni kan macam latihan. Practice makes perfect. Kalau kita rajin, insyaAllah pasti Mira akan lebih mahir pada masa depan,” katanya.


Dulu Tak Tutup Aurat, Lisdawati Ajak Fauzi Bersanding Semula

Pelakon Lisdawati mengakui agak kecewa dan ralat kerana tidak boleh berkongsikan gambar kenangan ketika berkahwin seperti pasangan lain kerana pada waktu itu dia masih belum berhijab.

Menerusi satu perkongsian di Instagram, Lisdawati berkata pasangan berkahwin dalam keadaan menutup aurat sangat bertuah kerana boleh mengenang kembali momen indan itu dengan semua orang pada bila-bila masa.

Dalam pada itu, pelakon itu turut menyeru kepada pasangan bakal bakal mendirikan rumah tangga tidak lama lagi supaya menjadikan kisahnya sebagai pengajaran.

“Bahagialah mereka yang bernikah dan sanding dalam keadaan menutup aurat. Jangan jadi macam saya, terkecewa sebab semua itu hanya memori dan tak boleh tayang lagi,” katanya.

Sementara itu, Lisdawati sempat berseloroh mengajak suaminya, Fauzi Nawawi untuk sekali lagi mengadakan majlis persandingan seandainya diberikan kesempatan.

Lisdawati mendirikan rumah tangga bersama Fauzi pada 9 September 2007 dan dikurniakan empat cahaya mata.


Scha Alyahya Ditegur Baru Seminggu Bersalin Dah Pakai Seluar Jeans

Baru sahaja selamat melahirkan cahaya mata kedua pada dua minggu lalu, perkongsian pelakon dan pengacara Scha Alyahya menjadi perhatian tampil anggun ketika keluar rumah buat kali pertama.

Difahamkan isteri kepada pengacara Awal Ashaari itu membawa anak keduanya untuk melakukan pemeriksaan di hospital. Namun apa yang menjadi bualan apabila Scha dilihat memakai seluar jeans dalam tempoh berpantang.

Rata-rata netizen menegur dan tertanya-tanya bagaimana Scha yang baru bersalin secara pembedahan selesa memakai seluar jeans. Malah, ada yang memberi komen agak nyeri dan seriau jika seluar tersebut bergeser dengan bekas jahitan pembedahan di perut.

Tidak mudah melatah dengan teguran tersebut, Scha tampil menjelaskan bahawa dia memakai ‘maternity jeans’ iaitu seluar yang dikhaskan untuk wanita hamil.

Scha telah selamat melahirkan anak keduanya pada tanggal 12 Februari yang lalu di sebuah pusat perubatan swasta. Scha dan Awal mendirikan rumah tangga pada Mei 2012. Pasangan itu dikurniakan seorang puteri bernama, Lara Alana.


Mia Sara Dikritik Gara-Gara Berbahasa Inggeris Di YouTube

Hanya kerana menggunakan bahasa Inggeris di video YouTube miliknya, pelakon Mia Sara  dikritik serta dikatakan bangga diri dengan kebolehannya bertutur dalam bahasa tersebut.

Tidak mudah melatah dengan segala kutukan dan kritikan diterima, Mia mengakui dia lebih selesa bertutur dalam bahasa Inggeris serta berharap netizen menghormati pendiriannya.

“Saya lebih memilih untuk bercakap dalam bahasa Inggeris setiap kali saya buat video di YouTube. Jadi, jangan datang dekat saya dan beritahu ‘tak boleh bahasa Inggeris’ atau ‘bodoh orang Melayu tapi cakap bahasa pelik-pelik’.

“Bahasa Melayu… orang Melayu saja faham. Memang penonton saya seratus peratus Melayu? Eh ada ramai orang yang tak faham bahasa Melayu!,” katanya.

Memuat naik penjelasan di laman Twitter, rata-rata netizen bersetuju dengan Mia serta mengatakan penggunaan bahasa Inggeris dapat membantu memperlajari struktur ayat yang betul.

Dalam pada itu, ada netizen mengatakan tiada masalah untuk bercakap dalam bahasa apa pun tetapi lebih baik jika meletakkan sari kata bahasa Melayu dalam video agar mudah difahami.

Membalas komen tersebut, Mia berkata jadualnya terlalu padat membuatkan dia tidak mempunyai masa untuk berbuat demikian apatah lagi dia tidak mempunyai penyunting video.

Apa pun Mia sudah pun memberi penjelasan dan diharap isu ini tidak berpanjangan. Sejak kebelakangan ini banyak pula isu melibatkan penggunaan bahasa Inggeris.


Dikecam Gelar Lisa ‘Blackpig’, Janna Nick Tutup IG & Twitter?

Belum lagi reda dengan isu didakwa mempersenda kematian bintang K-Pop sehingga bersumpah sambil memegang Al-Quran, pelakon dan pengacara popular Janna Nick sekali lagi terpalit dengan kontroversi lain.

Terbaru, Janna dikecam gara-gara nama satu watak dalam telefilem terbarunya, Delen apabila didakwa menghina ahli kumpulan Blackpink dengan menggelarkannya sebagai Lisa ‘Blackpig’. Tindakan Janna itu sekaligus mengundang kemarahan daripada netizen terutama peminat K-Pop.

BACA: Bersumpah Pegang Al-Quran, Janna Nick Nafi Persenda Kematian Bintang K-Pop

Malah, Instagram dan Twitter milik Janna juga sudah tiada. Namun tidak dapat dipastikan sama ada sudah dinyahaktifkan oleh Janna atau disebabkan report yang dibuat oleh netizen.

Namun, di Twitter Hashtag #jannanickisgoingpartyjail masih lagi trending dan pelbagai kecaman daripada peminat K-Pop diterima oleh pelakon itu termasuk dari luar negara.

apparently janna nick’s Instagram account is now gone, it’s either being deactivated by her or being deleted by Instagram because of the mass report! #jannanickisgoingtojailparty pic.twitter.com/bAlR5LxHhw

Difahamkan, sebelum itu Janna sempat memuat naik status di Twitter di mana dia membuat laporan polis terhadap pihak yang telah mencetuskan provokasi serta melemparkan fitnah terhadapnya sebelum akaunnya hilang.

Setakat ini masih tiada kenyataan lanjut daripada Janna mengenai isu tersebut. Terdahulu, Janna menafikan dakwaan tidak menghormati kematian seorang bintang K-Pop, Jonghyun yang meninggal dunia tiga tahun lalu apabila videonya diperkatakan kembali.


Bersumpah Pegang Al-Quran, Janna Nick Nafi Persenda Kematian Bintang K-Pop

Beberapa hari lalu, nama pelakon Janna Nick menjadi bualan hangat apabila isu video lama mengaitkan seorang bintang K-Pop, Jonghyun yang meninggal dunia tiga tahun lalu diperkatakan kembali.

Isu tersebut dibangkitkan kembali oleh peminat K-Pop apabila Janna didakwa tidak menghormati kematian bintang itu kerana bergelak ketawa selepas diusik Sharifah Sakinah dalam video tersebut.

Menerusi video berkenaan kedua-dua pelakon itu berada di sebuah salon sebelum Sharifah Sakinah melemparkan pertanyaan kepada Janna yang membuat rawatan rambut.

Tampil menjelaskan apa yang berlaku ketika tiga tahun lalu, Janna berkata dia langsung tidak tahu tentang maksud sebenar gurauan Sakinah dan hanya ketawa kerana pelakon itu suka bergurau.

“Jujur demi Allah, saya tak tahu menahu pasal video artis K-Pop itu. Saya tak tahu pun Sakinah rakam video itu tuju untuk dia, saya tak tahu langsung, hanya gelak sahaja dalam video itu.

“Tapi kalau perkara ini diperbesarkan sampai melibatkan emak saya, perkara ini dah tak kelakar jadi saya nak bagitahu saya sumpah demi Allah, saya tak tahu,” katanya.

Menerusi video dikongsikan di Instagram, Janna turut memegang kitab suci Al-Quran ketika membuat penjelasan tersebut. Dalam pada itu, Janna turut menyifatkan bahasa digunakan oleh segelintir peminat K-Pop agak kasar.

“Bahasa peminat K-Pop ni terlalu kasar, terlalu kesat, untuk saya, segala kritikan kalau orang kutuk lakonan saya tak bagus saya menyanyi tak sedap saya boleh terima. Kalau orang nak cakap arahan saya tak bagus pun saya boleh terima.

Enggan memanjangkan isu tersebut, Janna tetap memohon maaf jika ada meyinggung perasaan mana-mana pihak meskipun merasakan dirinya difitnah.

“Sekarang ni macam mana! Korang dah fitnah saya, korang expect saya nak minta maaf. Disebabkan saya tak suka layan benda-benda ni, tak apalah saya minta maaf walaupun saya tak puas hati.

“Saya minta maaf kepada adik-adik peminat si mati, peminat fanatik K-Pop, saya minta maaf sekiranya saya tercuit dan perkara itu buatkan awak terasa, saya minta maaf,” katanya.


Usia 30 Tahun Baru Buat Solat Dhuha, Syatilla Melvin Malu Dengan Diri Sendiri

Mendedahkan hanya melaksanakan solat sunat Dhuha ketika usia sudah mencecah 30 tahun, pelakon Syatilla Melvin akui menyesal dan malu.

Syatilla berkata dia merasai perasaan sangat luar biasa selepas mengamalkan solat sunat itu setiap hari. Ujarnya, dia mula belajar cara menunaikan solat itu menerusi carian Google dan YouTube.

BACA: Buat Video Kulit Gelap Ke Cerah, Syatilla Melvin Dikecam Tak Sensitif

“Berpuluh tahun hidup tak pernah buat solat Dhuha. Ya Allah malu sebenarnya nak mengaku tapi Tilla percaya mungkin ada juga hamba Allah yang pernah ada dekat tempat Tilla hari ini.

“Dulu solat yang wajib pun rongak-rongak, apatah lagi yang sunat. Segan dan malu gila nak mengaku sebenarnya, takut orang fikir bukan-bukan, takut orang kutuk, takut orang anggap kita bukan-bukan,” katanya.

Berkongsikan perkara itu di media sosial, Syatilla akui pada mulanya bimbang jika menerima reaksi negatif daripada netizen, namun dia berharap pendedahannya itu dapat membuka hati orang lain turut melakukan perkara sama.

“Tapi bila fikir balik, why not aku share saja benda ni, mana tahu bila followers yang baca ni tiba-tiba terbuka hati nak buat juga ke kan?

“Jangan pernah terlambat untuk mula buat benda baik. Selagi ada rezeki bernafas, selagi itu kita ada peluang. Setuju sangat kan?” katanya.


Tujuh Tahun Menanti, Jehan Miskin Timang Cahaya Mata Pertama

Selepas hampir tujuh tahun menanti, pelakon Jehan Miskin  mengumumkan isterinya, Julie Camelia Rhee selamat melahirkan cahaya mata pertama mereka semalam.

Berita gembira itu dimaklumkan oleh Jehan menerusi akaun Instagram miliknya dengan memuat naik foto bersama putera kesayangannya yang diberi nama Axel Nova Rhee Jehan.

BACA: Dulu Tak Terfikir Nak Ada Anak, Sekarang Jehan Miskin Tak Sabar Jadi Bapa

Menerusi entri itu, Jehan meluahkan rasa syukur di atas kelahiran anaknya itu serta mengucapkan selamat datang buat putera sulungnya.

Perkongsian Jehan itu mendapat pelbagai reaksi daripada netizen yang turut tumpang gembira serta mengucapkan tahniah buat pasangan itu di atas kehadiran orang baru dalam keluarga mereka.

Terdahulu, Jehan berkongsikan berita gembira mengesahkan isterinya hamil anak pertama pada September lalu. Jehan mendirikan rumah tangga dengan wanita warga Korea Selatan itu pada 2013.


“Saya Tak Terhegeh-Hegeh Nak Aidil Semula”

Bulan lalu, hangat diperkatakan apabila pemain bola sepak, Aidil Zafuan menjelaskan dakwaan netizen mengatakan dia tidak membayar nafkah kepada dua anaknya bersama Rita Rudaini iaitu Airit Rayyan Rizqin dan Airit Qaqa Arjuna.

Susulan kenyataan Aidil itu, Rita pula tampil membongkar semula kisah bekas suami mendakwa Aidil pernah tidur dan menghabiskan masa selama seminggu bersama anak-anak di rumah Rita, sebelum berkahwin baharu.

BACA: Rita Rudaini Dedah Bekas Suami Pernah Tidur Seminggu Dengan Anak-Anak Dirumahnya

Dalam pada itu, Rita menyangkal tuduhan mendakwanya gila talak dan terhegeh-hegeh mahu kembali ke bekas suaminya. Ujarnya, masalahnya dengan Aidil tidak akan selesai selagi dia tidak berkahwin kerana ada pihak yang tergugat dengan statusnya sebagai ‘janda hot’

“Saya tak terhegeh-hegeh mahukan kembali Aidil. Ketika sebelah sana terhegeh-hegeh dengan suami saya, tidak pernah pula saya menyerangnya.

“Usahlah takut, umur saya pun sudah 45 tahun. Perasaan nak kembali bercinta sudah lama mati. Nasihat saya, jagalah penampilan supaya suami tidak pandang wanita lain.

“Jauh di sudut hati, saya terfikir apa lagi mereka tak puas hati. Macam-macam tuduh saya, kononnya saya bawa lari Aidil dan sebagainya. Sampai bila mahu berdendam, sedangkan saya tidak kacau hidup orang. Saya seorang diri membesarkan anak tanpa suami, jadi janganlah rasa ‘insecure’ dengan saya,” katanya kepada BH Online.

Meluahkan rasa syukur dapat membesarkan kedua anak-anak dengan baik tanpa mengharapkan bekas suami, Rita berkata tidak perlu sibuk dengan tindakannya menghantar anak ke sekolah mahal.

“Alhamdulillah, anak besar dalam keadaan elok. Soal saya menghantar anak ke sekolah mahal dan sebagainya, janganlah sibuk kerana ia duit hasil titik peluh saya.

“Hendak diikutkan nafkah RM3,000 diberikan tidaklah besar mana kerana RM1,500 untuk tempat perlindungan, selebihnya keperluan lain.

“Jadi, fikirlah cukup atau tidak nafkah yang diberikan. Jangan persoalkan kehidupan saya dengan anak kerana saya tak pernah minta duit daripada sesiapa. Untuk pengetahuan, duit nafkah adalah apa yang sudah dipersetujui di mahkamah syariah,” kata Rita.


Baru Keluar Pintu Dah Rindu, Fazura Berat Hati Tinggal Anak Walaupun Sekejap

Bagi mereka yang baru menimang cahaya mata sulung, pasti berat hati untuk mereka meninggalkan anak walaupun sekejap. Itulah perkara yang dilalui oleh pelakon Nur Fazura.

Menerusi satu perkongsian di Instagram, Fazura berkata meskipun dia seorang wanita bekerjaya namun sejak bergelar ibu, berat untuk meninggalkan anaknya, Nur Fatima Aisya meskipun hanya untuk beberapa jam di rumah.

BACA: Dua Bulan Jaga Fatima, Fazura Hadiahkan Beg Berjenama Buat Pembantu

“Saya selalu ditanya sama ada rindu untuk berada di set, jawapannya sentiasa ya, kerana orang yang kenal saya, mereka tahu betapa saya suka bekerja dan menjadi seorang pelakon adalah minat nombor satu saya.

“Tetapi sekarang saya bergelar ibu, rasa berat nak tinggalkan anak berjam-jam sehari,” katanya.

Dalam pada itu, Fazura turut meminta nasihat dan pandangan daripada ibu-ibu di luar sana yang mempunyai pengalaman dan situasi yang sama seperti dirinya.

Diruangan komen, rata-rata netizen termasuk beberapa rakan artis memberikan pendapat mengenai perasaan takut dan risau untuk berpisah dengan anak yang baru sahaja bergelar ibu.

Fazura dan Fattah Amin mendirikan rumah tangga pada November 2017 dan dikurniakan seorang cahaya mata perempuan Nur Fatima Aisya pada 2 Oktober tahun lalu.


Unfollow & Block, Ramai Kecewa Hannah Delisha Dah Kahwin

Khamis lalu, Hannah Delisha mengejutkan ramai apabila pelakon dan penyanyi mengumumkan pernikahannya dengan jejaka pilihan hati, Imam Shah yang juga merupakan pelakon dari Singapura.

Disebalik ucapan tahniah diterima pelakon itu, ramai ‘makan hati’ terutama peminat di kalangan kaum lelaki yang kecewa dengan berita tersebut.

Lebih lucu ada yang bertindak ‘unfollow’ dan menyekat Instagram Hannah gara-gara kecewa. Kata netizen lagi, tahun lepas Mira Filzah kahwin, kali ini Hannah Delisha pula.

Sudah merancang untuk berkahwin sejak lima tahun lalu, Hannah mengakui selama ini dia mengambil pendekatan untuk tidak berkongsikan kisah peribadi kepada umum. Hannah turut memohon peminat supaya mendoakan rumah tangganya dan terus menyokong kejayanya.


“Ada Yang Tersilap Ingatkan Saya Angelina Jolie” – Bunga Is Me

Sebut sahaja nama Bunga Is Me, pasti ramai tahu gadis berusia 21 tahun itu merupakan rapper pertama dengan imej berbaju kurung dan bertudung di Malaysia,

Mengakui masih baru lagi dalam industri hiburan tanah air dan kurang popular, Bunga atau nama sebenarnya Noor Ayu Fatini tidak ralat meskipun masih ada pihak belum mengenali dirinya.

BACA: Sekali Seluk Pegang Alat Sulit Dapat RM500, Artis Dedah Ada Kawan Jadi Sugarbaby

Bunga berkata lagi, mungkin ramai yang keliru apabila ada yang menyamakannya dengan beberapa selebriti lain. Malah, ada yang tersilap menyangkakan dia pelakon Hollywood popular, Angelina Jolie

“Ada yang menyamakan saya dengan Shalma Aina, Azira Shafinaz, Iman Troye dan ramai lagi. Mungkin seakan-akan sama itu yang membuatkan mereka keliru.

“Yang membezakan hanya dengan gaya berkaca mata. Kadangkala, ada juga yang tersilap ingatkan saya Angelina Jolie,” katanya.

Berkongsi perkembangan terbaru, Bunga berkata dia bakal melancarkan single berjudul Intan Payung kolaborasi bersama Noraniza Idris.

“Sejak kecil lagi saya memang sudah meminati Kak Ani jadi semestinya saya teruja apabila dimaklumkan beliau bersetuju untuk menjadi sebahagian daripada Intan Payung.

“Lagu ini mengisahkan tentang kisah hidup saya bermula dari bawah untuk sampai ke tahap sekarang sehingga ke hujungnya. Banyak yang saya lalui sebenarnya terutama dari aspek kecaman dan kritika,” katanya.


Anak Azhar Sulaiman Nyanyi Lagu Kelantan Buat Ramai Terhibur

Pasti ramai tahu pelakon Azhar Sulaiman mempunyai seorang anak gadis iaitu Kasih Iris Leona yang sentiasa menjadi perhatian ramai di media sosial.

Baru-baru ini Leoan ada memuat naik video di aplikasi TikTok yang membuatkan ramai terhibur. Mana tidaknya, remaja yang kurang fasih berbahasa Melayu itu cuba bercakap dan menyanyi dalam dialek Kelantan.

? original sound – le yoooooooo na – le yoooooooo na

Difahamkan, Leona memenuhi permintaan peminat untuk menyanyikan lagu Kelantan yang sedang popular berjudul ‘Guano Pereh Sekalo Bereh’.

Menerusi satu perkongsian lain, Leona berkongsi video meminta ibunya untuk bercakap dalam dialek Kelantan. Ujarnya, ibunya jarang bercakap dalam bahasa Melayu dengannya dan disebabkan itu dia kurang fasih berbahasa Melayu.

my mom hardly ever speaks to me in malay so how am I supposed to be good ??

Perkongsian Leona itu mendapat pelbagai reaksi daripada netizen yang terhibur dengan videonya itu serta memuji kecomelan gadis itu bercakap dalam dialek Kelantan.

Sebelum ini Leona menjadi perhatian kerana bukan sahaja cantik, malah seorang yang pintar apabila berjaya mendapat 7A dalam peperiksaan SPM. Leona turut mempunyai seorang kembar iaitu Andika Rees Pahamin.


Berhenti Belajar, Janna Nick Akui Terpaksa Pentingkan Duit

Ramai tidak tahu bahawa pelakon dan pengacara Janna Nick pernah menyambung pengajian di sebuah uiversiti namun terpaksa berhenti berhenti di tengah jalan.

Mendedahkan perkara itu di Insta Story, Janna akui dia terpaksa mementingkan wang ringgit memandangkan dia bukan berasal daripada keluarga senang.

BACA: “Hatinya Bersih, Tak Pernah Ada Orang Cintakan Saya Kecuali Janna”

Bagaimanapun, pelakon berusia 26 tahun itu berkata meskipun terpaksa berhenti belajar untuk mengejar impian, namun dia masih menyimpan hasrat untuk menyambung pelajaran suatu hari nanti.

“Perkara yang orang lain tak tahu adalah saya bukan datang dari keluarga yang senang. Saya memang dah belajar separuh jalan tetapi ‘drop’ sebab saya pentingkan duit.

“Bagi saya, duit adalah segalanya. Jadi saya kena selesaikan banyak benda dari segi kewangan, ‘my goals’ dan impian saya.

“Sambung belajar adalah satu impian saya juga. Dan saya rasa tak pernah lewat untuk seseorang itu sambung belajar. Nanti saya rileks, saya buat,” katanya

Dalam pada itu, Janna juga berkata kekasihnya, jejaka kacukan Melayu-Switzerland, Dini Schatzmann turut menggelar dirinya sebagai seorang mata duitan.

Sebelum ini, salah seorang peminat bertanya soalan tentang pengajiannya kerana Janna seorang pelajar cemerlang sewaktu di sekolah.


Nak Beli Perabot Rumah Dengan Cara Paling Jimat? Terjah Sahaja Di Sini!

Bila bercakap bab perabot rumah atau hiasan dalam rumah ni of course lah geng-geng isteri yang mainkan peranan. Sebut sahaja nak deco macam mana, confirm ada sahaja idea yang akan dicurahkan.

Tapi sebenarnya, bab perhiasan dalam rumah ni jangan biar pada isteri sahaja. Geng suami pun haruslah ambil tahu. Lagi-lagi bab harga, memang kena teliti habis. Kalau dibiarkan pasti isteri akan grab jer ikut citara tanpa lihat soal harga.

Hari ini kami nak kongsi satu lubuk yang awesome punya untuk anda yang bergelar suami. Nak tahu lubuk apa? Ni ha, lubuk perabot yang cantik-cantik di SSF. Boleh lah bawa isteri anda ke sini.

Dengar cerita cawangan SSF di seluruh negara sekarang tengah adakan promosi sebanyak 50% + 5% bermula sekarang sehingga 28 Februari ini. Menarik ni untuk yang nak deco rumah.

Memang berbaloi kalau anda bawa isteri anda ke sini. Di sini anda boleh biarkan mereka pilih sendiri, bab harga jangan risau, ada promosi lah katakan. Hehe!

Kami yang lihat sendiri promosi ni pun rasa macam nak jer grab semua barang mereka. Murah wehy! Korang akan terima potongan sebanyak 50% pada harga biasa dan diskaun tambahan 5% akan dikenakan selepas potongan 50% telah dibuat! Wow memang betul-betul promosi ni.

Berganda juga tu potongan harga pun. Dari sekecil-kecil barang sehingga lah sebesar-besar barang semua ada di SSF Day ni.

Menariknya, promosi ini hanya terhad kepada ahli SSF sahaja. Bila sebut bab ahli SSF ni bukan sikit-sikit, ramai yang join jadi ahli. Jadi tak heran lah kalau anda semua angkut barang penuh kereta lepas terjah lubuk promosi ni.

Yang belum jadi ahli SSF cepat-cepat join okey! Time promosi ni lah anda nak rebut peluang hebat ni. Jimat pun jimat.

Tapi kan dah alang-alang kami bagi tahu lubuk perabot yang murah ni, apa kata kami belanja anda sekali barangan apa yang tengah promosi sekarang di SSF.

Banyak tau barang yang hot-hot tengah promo, bukan sahaja perabot rumah, perhiasan rumah macam pokok viral tu pun tengah promo.

Sebelum tu, nah ni lokasi promosi SFF yang anda boleh terjah. Promosi harga bagi Semananjung, Sabah dan Sarawak berbeza tau. Jadi jangan lupa save the date okey!

Eh dah lah tak nak cakap banyak, anda layan lah sendiri barang apa yang promo. Tapi sebelum tu, kalau anda nak tahu dengan lebih lanjut jangan lupa terjah laman rasmi SSF, Facebook dan Instagram SSF. Baru lah anda boleh dapat info dengan cepat bila dah follow media sosial diorang.


“Hatinya Bersih, Tak Pernah Ada Orang Cintakan Saya Kecuali Janna”

Umum mengetahui, pelakon berdarah kacukan, Dini Azan Schatzmann menjalin hubungan cinta dengan pelakon dan pengacara Janna Nick. Malah, pasangan itu tidak lokek berkongsikan momen bahagia mereka di Instagram.

Baru-baru ini, pelakon berusia 26 tahun itu ada berbicara mengenai difinisi cinta bersama Astro Gempak. Definisi cinta bagi Dini adalah apabila dua jiwa menjadi satu dan ditakdirkan bersama.

Ditanya bagaimana dia tahu bahawa dirinya sudah dilamun cinta, Dini berkata apabila dia lebih memikirkan pasangan lebih daripada dirinya sendiri.

“Apabila anda memikirkan diri pasangan lebih daripada diri sendiri. Apabila anda mula memikirkan untuk hidup bersamanya sebagai sebuah pasukan, bukan secara individu yang berasingan,” katanya.

Ditanya mengenai kekasih hatinya, Dini menyifatkan Janna seorang yang sangat istimewa, mempunyai hati yang bersih, selalu memperbaiki diri dan sentiasa membantu orang.

“Seteleh saya mengembara ke pelusuk dunia, saya belum pernah bertemu dengan seorang wanita yang punya sifat dan personaliti sepertinya. Dia seornag bijak, tegas, sensitif dan kuat.

“Paling penting, dia mempunyai hati bersih dan selalu mahu memperbaiki diri serta membantu orang sekeliling menjadi lebih baik,” katanya.

Dalam pada itu, apabila ditanya bagaimana dia akan menolak cinta yang datang, Dini berkata dia tidak pernah memikirkannya kerana tidak ada wanita yang cintakan dirinya kecuali Janna.

“Saya tak tahu sebab tak pernah ada orang cintakan saya kecuali Janna,” katanya.


“Suami Yang Banyak Dorong Ke Arah Agama”

Berita penikahannya semalam ternyata mengejutkan ramai, pelakon dan penyanyi Hannah Delisha mengakui selama ini dia mengambil pendekatan untuk tidak berkongsikan kisah peribadi kepada umum.

Meluahkan rasa syukur majlis pernikahannya dengan suami, Imam Shah yang juga pelakon di Singapura berjalan lancar, Hannah berkata mereka memilih untuk melakukan perkara wajib terlebih dahulu.

“Saya minta maaf sebab memang kurang selesa berkongsi hal peribadi. Alhamdulillah saya sangat gembira dan bersyukur kepada Allah kerana semuanya berjalan dengan lancar.

“Saya memang tak pernah nak muat naik dalam media sosial yang saya bercinta selama ini. Ini kerana bagi saya, biarlah kita sah dahulu barulah kita nak kongsi. Kita dahulukan yang wajib. Itu yang lebih utama,” katanya.

Mengenali Imam Shah sejak berlakon bersama menerusi satu drama di Singapura lima tahun lalu, Hannah berkata suaminya yang banyak mendorongnya ke arah keagamaan.

“Saya kenal Imam ketika kami menjalani penggambaran drama bersiri berjudul Faculty di Singapura lima tahun lalu.

“Imam seorang yang sangat penyabar, penyayang dan kelakar. Dialah yang sebenarnya banyak mendorong saya untuk lebih cenderung ke arah keagamaan. Alhamdulillah saya sekarang sedikit sebanyak adalah hasil bimbingan Imam juga,” katanya.

Dalam pada itu, Hannah turut memohon peminat supaya mendoakan rumah tangganya dan terus menyokong kejayanya. Ujarnya, dia akan mengumumkan majlis bersanding kelak.

“Saya pohon semua untuk mendoakan kebahagiaan rumah tangga kami dan teruslah menyokong kerjaya saya. Majlis bersanding kami akan umumkan nanti. Insya-Allah, kami buat secara bersederhana sahaja untuk keluarga dan teman rapat.

“Mengenai tarikh, saya tak boleh nak beritahu lagi sebab biarlah kes Covid-19 yang sedang menular di seluruh dunia ini tamat dahulu. Bila keadaan kembali normal, barulah kami akan kongsi tarikh majlis bersanding,” katanya.


Kesungguhan Suami Pikat Hati, Syanie Sah Bergelar Isteri Kali Ketiga

Selepas setahun berkenalan, pelakon dan pelawak, Syanie Hisham selamat diijabkabulkan dengan jejaka pilihan hati Zahiril Hafiz Mohammed Nor, di Jabatan Agama Islam Wilayah Persekutuan pagi tadi.

Dalam majlis serba ringkas mengikut prosedur operasi standard (SOP) ditetapkan, hanya mas kahwin diberikan dan tiada wang hantaran seperti disediakan.

“Tiada wang hantaran disediakan. Sebaliknya, mas kahwin dalam bentuk gelang emas. Syanie hanya menyarungkan cincin ke jari manis suami sebagai tanda termeterai ikatan. Alhamdulillah, majlis berlangsung sempurna seadanya,” katanya.

Syanie berkata dia dan suaminya yang merupakan perunding kewangan berhasrat untuk mengadakan majlis pada Ahad ini namun terpaksa ditunda susulan PKP.

Sudah dua kali berdepan kegagalan rumah tangga, Syanie akui bukan mudah untuk membuka hati menerima lamaran hati, namun kesungguhan suami memikat hatinya.

“Namun, kejujuran dan keikhlasan Zahiril membuka hati saya untuk kembali menikmati kemanisan ini. Jika diikutkan, Zahiril mula mendekati saya sejak tiga tahun lalu. Ketika itu, saya fikir, belum masanya mencari pengganti.

“Pengajaran lalu mematangkan saya. Namun, sejak setahun lalu, dia bersungguh-sungguh mahu ‘memancing’ saya,” katanya.

Syanie pernah berkahwin pada 1996 dan bercerai pada 2002. Manakala perkahwinan kedua pula pada 2014, namun berpisah dua tahun kemudian.


Pertama Kali Main Skateboard, Ramai Risau Elizabeth Tan Jatuh

Sebut sahaja nama Elizabeth Tan, pasti ramau tahu penyanyi dan pelakon ini sememangnya menjadi pujaan ramai lelaki. Mana tidaknya, mempunyai rupa paras menawan dan tinggi lampai sudah tentu mencairkan lelaki.

Malah, apa sahaja perkongsiannya di media sosial pasti akan dibanjiri dengan komen nakal para peminat. Baru-baru ini, penyanyi mesra di sapa Lizzy itu ada memuat naik video meluncur ‘skateboard’ buat kali pertama.

Sedang seronok menunjukkan ‘skill’ meluncur, tiba-tiba Lizzy dilihat jatuh terduduk di atas lantai. Menerusi entri itu, Lizzy turut berkata jangan gelakkannya kerana dia baru belajar.

Diruangan komen, rata-rata netizen terutama kaum lelaki meluahkan kebimbangan apabila melihat Lizzy jatuh. Namun ada yang memuji Lizzy tetap menawan walaupun jatuh.

Bukan itu sahaja, ada juga netizen berharap Lizzy tidak kahwin secara mengejut seperti pelakon Hannah Delisha yang sudah pun bernikah semalam kerana mereka akan kecewa.

Terdahulu, Elizabeth mengejutkan ramai apabila memuat naik video memakai busana pengantin berwarna putih seolah berada di majlis perkahwinan.

Ramai yang kecewa dan terkejut melihat perkongsian berkenaan dan tertanya adakah benar Elizabeth akan berkahwin, namun penyanyi itu menjelaskan itu adalah untuk muzik video lagu terbarunya.


“Setahun Lalu Amat Sukar Tanpa Kamu, Jangan Risau Kami Baik-Baik Sahaja”

Genap setahun pemergian Allahyarham Ashraf Sinclair, pelakon terkenal Indonesia, Bunga Citra Lestari menziarahi puasara suaminya bersama anak lelaki mereka, Noah Aidan Sinclair.

Meskipun dalam keadaan hujan, Bunga tetap berada di pusara mengenangkan suaminya sambil memeluk erat Noah. Lebih menyentuh hati, status yang dimuat naik untuk arwah suaminya.

“Hai Daddy, setahun sudah kamu telah pergi meninggalkan kami. Hari ini, kami ingin memberitahu bahawa setahun yang lalu amat sukar buat kami berdua hidup tanpa kamu, tapi kami baik-baik sahaja.

“Kami cuba dengan situasi yang baru ini. Oleh itu, kamu jangan risau tentang kami. Semoga kamu bahagian di sana. Kami sangat merinduimu,” tulisnya.

Perkongsian Bunga itu turut menyentuh hati netizen yang berharap agar Bunga dan Noah kekal tabah menempuhi dugaan serta mendoakan Allahyarham Ashraf ditempatkan di kalangan orang beriman.

Terdahulu, Ashraf atau nama sebenarnya Ashraf Danial Mohamad Sinclair dilaporkan meninggal dunia di Jakarta akibat serangan jantung pada 18 Februari tahun lalu.


Pendapatan Terjejas, Zamani Terpaksa Hentikan Rawatan

Mengalami masalah atau tulang belakang melengkung, penyanyi popular Zamani berkata dia terpaksa menghentikan rawatan buat sementara waktu berikutan kos rawatan yang tinggi.

Pendapatannya turut terjejas berikutan Covid-19 dan Perintah Kawalan Pergerakan (PKP), Zamani berkata untuk beberapa rawatan mengurut dia perlu mengeluar kos sebanyak RM300 sehingga RM400.

“Buat masa ini saya berhenti dulu. Namun, kalau rasa sakit sangat saya buat urutan sendiri seperti yang diajarkan.

“Hidup memang ada fasa-fasanya dan kita kena lalui apa yang berlaku sekarang,” katanya kepada Harian Metro.

Kehidupannya agak terkesan sama seperti orang lain dan hanya berbelanja untuk perkara perlu sahaja, Zamani tidak malu mengaku membuat permohonan bantuan untuk golongan B40.

“Apa nak dimalukan kerana artis juga perlukan pendapatan. Pada saya tiada salahnya perkara ini. Tidak ada apa yang hendak dimalukan kerana semua orang terkesan sekarang. Semata-mata nak elak malu, tapi hidup susah pun tak guna juga.

“Apapun, terpulang kepada cara masing-masing dan saya tak malu untuk mengakui perkara ini. Lagipun saya dah pernah rasa susah dulu,” katanya.

Tidak hanya berpeluk tubuh, Zamani merancang untuk memohon menyertai Program Hiburan Dari Rumah (HDR) dengan bayaran sebanyak RM5,000 menerusi Pakej Rangsangan Industri Kreatif Malaysia (Prisma).

“Dah ada peluang pasti saya tak nak ketinggalan untuk ambil. Kita pun tak boleh buat apa-apa dan ini peluang untuk cari pendapatan. Rasanya benda ini bagus untuk golongan penyanyi dan pemuzik,” katanya.


Isteri Harap Shuk Sedar Selepas Hot FM Tamatkan Kontrak

Selepas digantung tugas susulan kontroversi rumah tangga dan isu curang, akhirnya kontrak Shuk Sahar sebagai penyampai radio Hot FM ditamatkan berkuat kuasa semalam.

Susulan berita itu, ruangan komen Instagram milik isterinya, Rossalennah Natassyiah Asshaferah atau Sera turut terkena tempias apabila netizen meminta penjelasan mengenai isu itu.

Tidak hanya berdiam diri, Sera menjelaskan keputusan pihak pengurusan stesen radio itu ada hikmahnya dan berharap apa yang berlaku membuatkan Shuk sedar dan kembali kepada keluarga.

“Biarlah kita hilang segalanya asal dia kembali ke tempat asal daripada ada segalanya tapi lupakan saya dan anak-anak,” tulisnya.

Terdahulu, pihak pengurusan Ripple mengumumkan perkhidmatan Shuk ditamatkan selepas tugasnya digantung sementara pada 24 Januari lalu.

Pengurus Besar Kumpulan Audiens & Pemasaran Ripple, Anida Mohd Tahrim dalam satu kenyataan berkata, hasil siasatan dalaman yang dibuat mendapati kontroversi membabitkan Shuk itu melanggar kontrak perkhidmatan.


Hannah Delisha, Suami Rancang Kahwin Sejak 5 Tahun Lalu

Hari ini pelakon dan penyanyi Hannah Delisha mengejutkan ramai apabila mengumumkan pernikahannya dengan jejaka pilihan hati, Imam Shah.

Tiada niat untuk merahsiakan perkahwinan tersebut, pengurusnya, Dura Aiman berkata pelakon kelahiran Singapura itu sememangnya seorang yang amat berahsia terutama berkaitan hal peribadi.

“Hannah is a very very private person. (Hannah merupakan seorang yang sangat-sangat menjaga privasi). Hannah akan keluarkan kenyataan media secepat mungkin.

“Macam saya cakap tak semua perkara saya boleh bercakap mewakili pihaknya. Bagi masa sedikit. Hannah dan imam sudah rancang berkahwin sejak lima tahun lepas,” katanya.

Dura berkata gambar yang tular itu bukanlah adegan drama tetapi memang majlis akad nikah Hannah bersama suaminya yang juga merupakan seorang pelakon dari negara republik tersebut.

“Majlis berkenaan ringkas dan kecil serta hanya dihadiri oleh keluarga terdekat saja. Cuma, saya tidak boleh berkongsi lebih lanjut kerana pihak pengurusan tidak terbabit dalam perkara ini.

“Kami dimaklumkan mengenai majlis nikah pada hari ini, cuma menurut Hannah, dia sendiri akan berkongsi butiran lanjut,” katanya.


Shuk Sahar Akur Kontrak Dengan Hot FM Ditamatkan

Kontrak sebagai penyampai radio Hot FM ditamatkan, pelawak Shuk Sahar menerima keputusan itu dengan hati terbuka dan beranggapan itu keputusan terbaik dibuat pengurusan stesen radio tersebut.

Bagaimanapun, Shuk berkata dia belum bersedia untuk mengulas lebih lanjut mengenai perkara itu dan meminta agar diberi sedikit ruang.

“Apa pun, keputusan yang dibuat ini adalah yang terbaik buat Hot FM. Jadi saya terima, cuma buat masa sekarang saya belum bersedia untuk bercerita lanjut. Beri saya ruang dalam tempoh sehari dua ini,” katanya kepada Harian Metro.


Hannah Delisha Selamat Bernikah Dengan Jejaka Pilihan

Perkongsian terbaru pelakon dan penyanyi Hannah Delisha mengejutkan ramai apabila mengumumkan sudah selamat bernikah dengan jejaka pilihan hati yang juga seorang pelakon Imam Shah.

Menerusi entri itu, Hannah meluahkan rasa syukur selepas lima tahun akhirnya dia sah bergelar isteri kepada Imam serta meluahkan rasa cinta pada suaminya itu.

BACA: Hannah Delisha Tak Suka Jaja Kisah Peribadi, Lebih Suka ‘Low Profile’

Dalam pada itu, Imam juga turut berkongsikan gambar semasa penikahan dan menyarung cincin sekaligus mengesahkan mereka bergelar pasangan suami isteri.

Diruangan komen, rata-rata netizen terkejut dengan berita itu serta tidak ketinggalan mengucapkan tahniah kepada Hannah di atas pernikahannya itu.

Selamat pengantin baru kami ucapkan dan semoga ikatan perkahwina yang dibina kekal bahagia hingga ke syurga.


Hot FM Tamatkan Kontrak Shuk Sahar

Sebelum ini digantung tugas susulan kontroversi rumah tangga dan isu curang, akhirnya kontrak Shuk Sahar sebagai penyampai radio Hot FM diamatkan.

Perkara itu dimaklumkan oleh Pengurus Besar Kumpulan Audiens & Pemasaran Ripple, Anida Mohd Tahrim berkata pihaknya mendapati Shuk telah melanggar kontrak dan terma perjanjian.

BACA: Buat Video TikTok Backup Suami, Netizen Bengang Dengan Isteri Shuk

“Kontrak perkhidmatan Shuk sebagai penyampai radio di Hot FM ditamatkan berkuatkuasa hari ini.

“Selepas siasatan dalaman mendapati berlakunya pelanggaran terma perjanjian oleh Shuk seperti yang sudah dipersetujio di dalam kontrak perkhidmatannya sebagai penyampai radio Hot FM,” katanya.

Menerusi satu kenyataan media, Shuk atau nama sebenarnya Mohammad Shukri Mohamed Sahar juga telah dimaklumkan mengenai perkara itu.

Terdahulu, kontrak perkhidmatan Shuk sebagai penyampai radio Hot FM digantung sementara untuk melakukan siasatan secara terperinci berhubung isu rumah tangganya yang menjadi bualan ramai.


Ina Naim Jual Laksa, Mi Kari Bantu Suami

November tahun lalu, nama bekas anggota kumpulan nasyid In Team, Suhaimi Saad kembali menjadi bualan ramai apabila dilaporkan mengalami masalah kesihatan mata yang kronik.

Kini turut sama membantu mencari pendapatan menyara keluarga, Ina Naim berkata suaminya suaminya masih menjalankan tanggungjawab sebaga ketua keluarga dan bapa kepada anak-anak mereka.

“Alhamdullilah..suami saya masih lagi pikul tugas biarpun keadaannya tidak berapa sihat. Cuma sekarang ini saya kena lebih bertenaga dan kuat sebab suami tak boleh nak drive lagi akibat masalah mata dia.

“Walaupun begitu, dia tetap menjalankan tanggungjawab lain dengan baik. Suhaimi masih lagi boleh menyanyi, buat lagu dan persembahan.Kalau ada waktu terluang, dia akan mengurut orang lelaki selain uruskan pembelajaran anak-anak,” katanya.

Menjalankan perniagaan menjual laksa dan mi kari, Ina berkata dia tidak sama sekali berasa susah kerana apa yang dilakukannya adalah ikhlas dan minat.

“Saya pun ada berniaga antaranya jual laksa Kedah dan mi kari. Saya jenis orang tak suka duduk saja, nak juga buat sesuatu yang manfaat. Saya lebih selesa macam ini, tidak beri satu tekanan atau kesusahan pun sebab saya ikhlas dan minat,” katanya.

Meskipun pelbagai kontroversi terpalit suaminya, Ina berkata dia tidak pernah terkesan dangan segala kecaman. Malah suaminya sentiasa berkongsikan semua perkara termasuk tawaran perkhidmatan urut di aplikasi mencari pasangan sejenis.

“Untuk kecaman atau apa-apa yang negatif, saya memang tak pernah ambil kisah..dengar dan baca tapi tak simpan dalam hati. Dari awal saya popular dulu, memang tak ambil pusing hal-hal macam ni.

“Lagi-lagi membabitkan hal suami saya..dia memang tiada rahsia langsung dengan saya. Apa yang dia buat, dia akan jujur cerita dengan saya. Semua aplikasi yang di buat untuk khidmat urut, dia akan tunjuk dekat saya,” katanya.

Suhaimi dan Ina mendirikan rumah tangga pada Ogos 2007 dan dikurniakan empat cahaya mata iaitu Ehmad Hadie Elfardie,13, Sallman El-Khoyri,11, Phyrosh Efadwah,9, dan Nurlalyla Elghufrony 7 tahun.


Adibah Noor Tawar Diri Ajar Bahasa Inggeris Di DidikTV

Umum mengetahui, Kementerian Pendidikan Malaysia (KPM) melancarkan DidikTV sebagai satu usaha untuk menyediakan akses pembelajaran sewaktu mengikuti Pengajaran dan Pembelajaran di Rumah (PdPR).

Perkara itu turut mendapat perhatian pelakon dan penyanyi Adibah Noor yang menawarkan dirinya untuk menjadi salah seorang tenaga pengajar Bahasa Inggeris di DidikTV menerusi status dimuat naik di Twitternya semalam.

saya nak offer diri kpd @KemPendidikan, utk jadi perantara yg "mengajar" bahasa inggeris kat didiktv, boleh? pic.twitter.com/ShO4QseWu7

Perkongsiannya itu mendapat pelbagai reaksi daripada netizen yang teruja serta menyokong hasratnya itu. Rata-rata netizen mengatakan jika benar Adibah menjadi tenaga pengajar bukan sahaja anak-anak malah ibu bapa pun akan turut sama belajar.

Namun, seperti sudah dijangka ada segelintir netizen tidak bersetuju serta mempersoalkan kelayakannya untuk menjadi seorang pengajar.

Tidak hanya berdiam diri, Adibah tampil berkongsikan latar belakang pendidikannya yang merupakan graduan dalam bidang Pengajaran Bahasa Inggeris Sebagai Bahasa Kedua (TESL), malah pernah berkhidmat sebagai guru Bahasa Inggeris.

Terdahulu, tular mengenai tindakan pelakon dan penyanyi itu yang menegur kesilapan sebutan bahasa Inggeris personaliti televisyen serta ahli politik yang menimbulkan rasa kurang senang netizen.


“Kalau Orang Putih Cakap Melayu Salah Kau Kata Comel…”

Sejak kebelakangan ini hangat diperkatakan mengenai teguran terbuka bagi kesalahan sebutan bahasa Inggeris. Perkara itu turut mendapat perhatian Siti Sarah yang kurang senang dengan sikap suka mencari salah.

Menerusi di Twitter, Sarah berkata isu sebutan atau kesalahan tatabahasa adalah perkara remeh dan tidak perlu diperbesarkan. Malah, ramai orang putih juga tidak menggunakan tatabahasa yang betul.

BACA: Makan Semeja Ramai-Ramai, Shuib & Siti Sarah Dikompaun Langgar SOP

Kadang Sarah tak faham kenapa orang kita ni suka sangat nak cari salah orang . Lagi-lagi bila orang tu cakap dalam bahasa Inggeris. pic.twitter.com/mnR1KBD4IT

“Kadang Sarah tak faham kenapa orang kita ni suka sangat nak cari salah orang. Lagi-lagi bila orang tu cakap dalam bahasa Inggeris. Kita makan budu, sambal belacan mesti ada lidah keras tu.

“Orang putih betul pun berterabur bila cakap tak ikut tatabahasa pun! Kita beria kalau cakp English kena cakap macam dalam buku, apo?? Sebut tak betul tu okey je, negara lain rileks je,” katanya.

Sarah turut menyelar sikap segelintir pihak memuji apabila orang putih cakap bahasa Melayu salah tetapi memperlekehkan jika orang Melayu salah ketika bercakap bahasa Inggeris.

“Apa yg nak dibangga sangat dengan bahasa dia org semua kene ikut tutur buku?

Dia org belum tentu boleh cakap melayu dengan sebutan yg perfect Face with tears of joy kalau org putih cakp melayu salah kau kata comel.. kalau melayu cakap org putih salah kau kata bodoh,” katanya.

Dalam pada itu, Sarah turut memberi nasihat kepada netizen yang ingin mencuba bercakap dalam bahasa Inggeris supaya membuang perasaan malu.

“Tak payah malu kalau tak reti sebut perkataan english. Yang penting ada usaha nak cuba. Lama-lama okay la tu kan? Kadang kita ni terikat dengan loghat dan percakapan seharian.

“Sedangkan kalau kita baca Al Quran kalau pelat tak boleh sebut pun , sekiranya kita cuba juga itu pun pahala. Apa yg memalukan, kita ni sibuk cari salah org salah sendiri besar gajah pun tak nampak,” katanya.

Terdahulu, tular mengenai tindakan pelakon dan penyanyi Adibah Noor menegur kesilapan sebutan bahasa Inggeris personaliti televisyen serta ahli politik yang menimbulkan rasa kurang senang netizen.


Ramai Puji Anak Elfira Loy Macam Orang Korea

Sejak bergelar ibu, pelakon Elfira Loy tidak lokek berkongsikan momen bersama anaknya, Muhammaf Rayyan Khalaf buat peminat menerusi Instagram miliknya.

Baru-baru ini, perkongsian Elfira menjadi perhatian apabila pelakon itu mengatakan ramai yang samakan wajah Rayyan seperti wajah kanak-kanak Korea.

BACA: Ada Kontak Rapat, Anak Elfira Loy Jalani Ujian Saringan Covid-19

Menerusi entri itu, Elfira turut meminta peminat menyebutkan beberapa nama pelakon yang dikatakan iras anaknya serta mengatakan ketika hamil dia tidak pernah menonton drama atau filem Korea.

Diruangan komen, ada di antara peminat memberikan beberapa nama bintang Korea serta memuji kecomelan anak pelakon itu.

Elfira mendirikan rumah tangga dengan Faris Khairul Anuar pada 1 Januari 2019 dan hasil perkahwinan mereka dikurniakan seorang cahaya mata lelaki pada 1 Oktober 2019.


Sambut Birthday Ke-30, Bella Doakan Aliff Aziz Jadi Suami Yang Baik

Selepas terpalit dengan pelbagai kontroversi sehingga bercerai kemudian rujuk semula, pelakon Bella Astillah dan suaminya, Aliff Aziz dilihat semakin gembira dan bahagia melayari bahtera rumah tangga.

Baru-baru ini menyambut ulang tahun kelahiran suaminya yang ke-30, menerusi Instagram Bella ada berkongsikan foto mereka sekeluarga. Menerusi entri itu, Bella mendoakan agar Allah sentiasa memberkati suaminya serta berharap Aliff menjadi suami yang baik serta ayah terbaik untuk anak-anak.

BACA: 9 Bulan Terpisah, Aliff Aziz Akhirnya Bertemu Isteri & Anak-Anak

“Happy birthday b, semoga Allah SWT sentiasa memberkati awak dan menjadi seorang anak yang baik kepada umi, ayah, abang yang baik, suami yang baik, menantu yang baik, daddy yang baik untuk anak-anak dan insan yang baik, insyaAllah,” tulisnya.

Perkongsian Bella itu mendapat pelbagai reaksi daripada netizen yang mengucapkan selamat hari lahir buat Aliff serta mendoakan rumah tangga pasangan itu kekal bahagia.

Terdahulu, nama penyanyi itu menjadi perhatian ramai tahun lalu kerana isu curang. Pasangan itu kemudian bercerai pada 16 Mei, namun kembali rujuk dalam tempoh edah.


Ameera Khan Terasa Hati Selalu Dibandingkan Dengan Kakak

Di antara adik-beradik selebriti popular ini, Ameera Khan atau lebih dikenali dengan nama Little Miss Khan antara yang paling popular. Boleh dikatakan Ameera sering menjadi perhatian di media sosial biarpun bukan seorang selebriti.

Sering dihujani dengan komen negatif di media sosial miliknya, Ameera akui kadang kala dia terganggu lebih-lebih lagi jika dibandingkan dengan kakaknya.

BACA: Netizen Terkejut Adik Neelofa Guna Krim Harga RM1,000 Sapu Di Punggung

“Bohong kalau saya beritahu ia tidak memberikan apa-apa kesan kepada saya langsung kerana ia ada ketikanya menyakitkan. Cuma saya rasa, saya agak bijak dalam menyembunyikan apa yang saya rasakan ketika membaca komen.

“Terutamanya apabila mereka membandingkan saya dengan kakak. Sejujurnya ia menyakitkan tetapi, saya memahami kerana saya di sini kerana mereka,” katanya.

Perbezaan usia 11 tahun dengan Neelofa, Ameera berkata perjalanan hidupnya masih jauh lagi. Ujarnya lagi, apa yang dikongsikan di media sosial tidak memaparkan gaya hidupnya secara keseluruhan.

“Saya dan Neelofa pun berbeza lebih 11 tahun. Saya masih muda baru mencecah usia 20 tahun dan masih jauh lagi perjalanan.

“Hanya dua peratus sahaja apa yang saya tunjukkan di media sosial tetapi ada yang menganggap mereka tahu semuanya. Inilah jalan yang saya pilih dan saya perlu hadapi. Saya okay saja cuma ada ketikanya ia menyakitkan,” katanya.


Bekas Suami Kembali Pada Kekasih, Zarina Anjoulie Doakan Yang Terbaik

Rumah tangga hanya mampu bertahan enam bulan sahaja, minggu lalu Zarina Anjoulie meluahkan rasa syukur urusan perceraiannya dengan Eilyas Azhar atau lebih dikenali sebagai Yas sudah pun selesai.

Dijemput menjadi tetamu bersama Geng Pagi Hot pagi tadi untuk berkongsikan tentang kisah perceraiannya, Zarina berkata apa yang terjadi dalam hidupnya dijadikan sebagai pengajaran dan perlu move on.

Zarina juga memaklumkan bahawa dia gembira untuk bekas suaminya yang sudah kembali dengan bekas kekasihnya sebelum ini dan hal ini terjadi ketika mereka masih bergelar suami isteri.

Bagaimanapun, Zarina menafikan perkara itu merupakan punca perpisahan mereka serta mendoakan bekas suaminyaya itu bahagia bersama kekasihnya.

“Ini bukan sebab saya cerai, ada sebab lain. Kami berdua kena betulkan diri sendiri dahulu kerana kami rasa kami kahwin terlalu cepat.

“Kami buat keputusan yang salah dan dia dah kembali kepada bekas kekasihnya semasa kahwin. Dia masih bersama bekas kekasihnya dan saya doakan terbaik untuk dia. Semoga dia berbahagia dengan bekas kekasihnya,” katanya.

Terdahulu, Zarina berkata keputusan bercerai adalah pilihannya dan dia mahu memberi fokus kepada kerjaya, anak dan keluarganya.


Lindungi Diri Lindungi Semua! Kepentingan Vaksin COVID-19 Yang Anda Perlu Tahu

Walaupun dah masuk pertengahan Februari 2021, kita masih lagi terus bertarung dengan COVID-19. Namun selepas pengumuman kerajaan tentang kedatangan Vaksin COVID-19 yang akan tiba hujung bulan ni, umpama nafas baharu buat kita semua.

Vaksin COVID-19 ini umpama membuka lembaran baru untuk semua rakyat Malaysia untuk dijadikan sebagai perisai. Kalau dikirakan dengan jumlah kes COVID-19 sekarang ni, memang tinggi sangat.

Harapnya vaksin yang akan tiba tak lama jer lagi ni dapat membantu kita dari dijangkiti. Dan seiring dengan itu juga, kerajaan turut melancarkan program Buku Panduan Program Imunisasi Covid-19 Kebangsaan oleh Perdana Menteri, Tan Sri Muhyiddin Yassin semalam (16 Feb 2021) secara virtual dengan slogan Lindungi Diri, Lindungi Semua.

Menurut Pakar Perubatan Keluarga, Dr Suhazeli Abdullah memberitahu Program Imunisasi Kebangsaan dengan slogan Lindung Diri, Lindung Semua ini bertujuan untuk mengekang Covid-19 melalui vaksin bagi melindungi diri daripada wabak ini.

“Persediaan dari segi teknikal sedang giat dijalankan oleh kerajaan. Pertama, taklimat dan latihan sedang giat diberikan kepada anggota yang terlibat,” katanya.

Profesor Komuniti dan Perubatan Pekerjaan Kolej Perubatan Manipal Melaka, Dr G. Jayakumar berkata, tindak balas masyarakat terhadap program vaksinasi akan menjadi salah satu faktor penentu dalam menghasilkan kekebalan kawanan terhadap virus COVID-19 di negara ini dalam masa satu tahun.

Dia mengatakan kejayaan rancangan itu bergantung pada sokongan kuat masyarakat. Sebab itu pentingnya komunikasi yang berkesan, eksklusif dan juga bukti yang kukuh.

“Harus ada petunjuk, panduan dan infografik pelbagai bahasa untuk orang awam dan orang asing.”

“Platform media sosial, laman web, televisyen dan media cetak harus digunakan secara menyeluruh untuk menjangkau dan menyampaikan mesej kepada semua orang.”

Dia juga ada mengatakan mitos mengenai vaksin harus ditangani dengan baik.

Sebanyak RM3 billion akan diperuntukkan kerajaan dalam pakej PERMAI dalam Matlamat 1 demi memerangi wabak COVID-19 ni. Mana taknya, kalau anda tengok sendiri kes sekarang pun tak menunjukkan pengurangan. Jadi, dengan adanya vaksin ni dapat juga kita lawan wabak pembunuh ni kan.

Jangan takut untuk mengambil vaksin ni sebabnya vaksin dapat meningkatkan tahap imuniti badan tanpa menyebabkan jangkitan penyakit.

Dalam masa yang sama, demi rakyat, kerajaan pun tak duduk diam. Program Imunisasi COVID-19 Kebangsaan pun dilancarkan. Dan semalam (16 Februari), Perdana Menteri kita dah pun merasmikan program tersebut.

Kalau anda nak tahu, Vaksin COVID-19 adalah antara sinar harapan kita yang paling utama untuk kita menang dalam perang melawan COVID-19.

Oleh itu, Kerajaan telah berjaya menempah vaksin COVID-19 dengan penghantaran pertama bekalan vaksin ini dijadualkan tiba di negara kita pada bulan ini. Penghantaran pertama vaksin COVID-19 ini melibatkan vaksin keluaran syarikat Pfizer dan BioNTech yang telah menunjukkan kadar keberkesanaan yang tinggi iaitu pada tahap 95 peratus!

Kerajaan juga menyasarkan sebanyak 80 peratus populasi negara ini atau 26.5 juta individu akan menerima vaksin ini yang akan diberikan secara percuma kepada rakyat Malaysia. Percuma gais, tak payah bayar pun. Jadi anda boleh daftar untuk menerima vaksin ni okay!

Program Imunisasi COVID-19 Kebangsaan ini akan melibatkan tiga fasa. Fasa pertama akan melibatkan 500,000 petugas barisan hadapan yang terdiri daripada petugas kesihatan dan petugas bukan kesihatan.

Fasa ini sangat penting untuk melindungi frontliners kita yang berada di barisan hadapan dalam memerangi pandemik COVID-19.

Fasa kedua pula akan melibatkan kumpulan yang berisiko tinggi dijangkiti COVID-19. Mereka adalah warga emas dan golongan rentan iaitu yang berusia 60 tahun ke atas, yang mengalami masalah morbiditi seperti penyakit jantung, obesiti, diabetes dan tekanan darah tinggi.

Golongan orang kelainan upaya (OKU) pun termasuk di dalam fasa ini. Sebanyak 9.4 juta orang dianggarkan akan menerima vaksin di bawah fasa kedua ini, yang akan berlangsung mulai April hingga Ogos 2021.

Untuk Fasa ketiga Program Imunisasi COVID-19 Kebangsaan, penerima vaksin bagi golongan dewasa berumur 18 tahun ke atas, akan bermula dari bulan Mei 2021 hingga Februari 2022.

Fasa ini penting untuk membentuk perlindungan kelompok atau herd immunity dan seterusnya mengawal pandemik ini secara menyeluruh.

Untuk memastikan program ini berjalan dengan lancar, teratur serta memudahkan orang ramai, lebih 600 pusat simpanan yang juga pusat pemberian vaksin akan dibuka di seluruh negara.

Muhyiddin Yassin juga telah mengarahkan pihak berkuasa agar menggunakan pelbagai kemudahan termasuk fasiliti kesihatan awam dan swasta, stadium, pusat konvensyen, dewan orang ramai serta universiti sebagai pusat vaksinasi.

Untuk info anda, Program Imunisasi COVID-19 Kebangsaan ini adalah program vaksinasi terbesar yang pernah dilaksanakan di negara kita. Jadi adalah bagus kalau kita semua bersama-sama menjayakan program ini.

Apa yang anda boleh buat? Anda semua boleh bersama-sama menghulurkan bantuan sama ada dari aspek perubatan dan bukan perubatan, khususnya dari aspek pendidikan kesihatan di pusat-pusat vaksinasi bagi menjayakan program ini.

Kerajaan juga sangat mengalu-alukan penyertaan sukarelawan, mahasiswa dan mahasiswi, pemimpin masyarakat, para agamawan, badan bukan kerajaan, Persatuan Bulan Sabit Merah, St. John’s Ambulance, pihak swasta dan juga semua rakyat Malaysia.


‘Detektif Lim’ Gerak Khas Selamat Bernikah Pada Usia 55 Tahun

Tahniah buat pelakon drama bersiri Gerak Khas, Farid Amirul atau lebih dikenali sebagai Detektif Lim yang selamat diijabkabulkan dengan pasangannya Nohayati Abdullah di Jabatan Agama Islam Wilayah Persekutuan, Kuala Lumpur, semalam.

Pelakon berusia 55 tahun itu meluahkan rasa syukur majlis akad nikahnya berjalan dengan lancar walaupun sedikit lewat memandangkan ada beberapa pasangan lain turut melangsungkan pernikahan.

BACA: Lekuk Kalimah Allah Di Telinga Anak Ke-5 Pelakon Gerak Khas

“Alhamdulillah, majlis akad nikah berjalan lancar. Sepatutnya ia berlangsung jam 12 tengah hari tapi dilewatkan sedikit memandangkan ada beberapa pasangan lain sebelum kami.

“Majlis semalam dihadiri lima orang termasuk saya dan juga isteri. Akad nikah disempurnakan oleh jurunikah dari Jawi, Ustaz Maliki,” katanya kepada Harian Metro.

Melangsungkan pernikahan ketika tempoh Perintah Kawalan Pergerakan (PKP) Farid berkata ada kelebihan dan kekurangannya. Bagaimanapun, Farid berkata dia dan isteri akan mengadakan majlis apabila sudah dibenarkan kelak.

“Kalau dari segi kos, memang jimat sebab kita tak ada jemputan dan sebagainya. Tapi, dari segi perasaan untuk mengikut adat, saya rasa sunyi sikit sebab tak ada majlis keraian.

“Insya Allah, kalau PKP sudah ditamatkan nanti dan kita dibenarkan untuk adakan majlis, kami akan adakan majlis resepsi sama ada di Kuala Lumpur atau di kampung halaman isteri di Kuala Krai, Kelantan,” katanya.


Sekali Seluk Pegang Alat Sulit Dapat RM500, Artis Dedah Ada Kawan Jadi Sugarbaby

Baru-baru ini hangat diperkatakan di media sosial apabila aplikasi mendedahkan 10 universiti tempatan mempunyai ramai sugar baby dan perkara itu sekaligus mengejutkan ramai pihak.

Namun tidak dinafikan, desakan hidup, diabaikan keluarga dan berlumba dengan rakan sebaya yang mengamalkan gaya hidup mewah menjadi punca golongan pelajar sanggup menggadai maruah.

Berkongsikan pengalaman ketika di zaman sekolah, penyanyi Bunga Is Me mendedahkan ada kalangan rakannya terlibat dalam kegiatan sugar baby seawal usia 17 tahun kerana kesempitan hidup.

“Saya pernah rapat dengan seorang kawan perempuan. Dia pernah beritahu saya, ketika ingin menduduki Sijil Pelajaran Malaysia (SPM), dia berkenalan dengan seorang ‘sugar daddy’ yang menjanjikan bermacam perkara kepadanya.

“Dia pernah beritahu saya, sekali seluk atau pegang bahagian alat sulit, dia boleh dapat wang mudah bermula RM500. Bayangkan kalau dia buat perkara-perkara lain yang lebih ‘daring’.

“Dia juga pernah beritahu saya, dia buat semua itu disebabkan kesempitan hidup nak bayar yuran persekolahan dan tuisyen,” katanya kepada dihubungi Kosmo.

Dalam pada itu, penyannyi Farisha Irish juga mendedahkan ada di kalangan rakannya turut bergelar sugar baby ketika belajar di universiti.

Meskipun rakannya itu tidak mempamerkan kemewahan namun ramai dapat meneka kerana mampu tinggal di rumah sewa berbanding pelajar lain yang tinggal di asrama.

“Ada dalam kalangan rakan yang jadi ‘sugar baby’ sebab memerlukan duit. Dia tidaklah terlalu pamerkan kemewahan tetapi orang tahu dia melakukan kegiatan terkutuk sebegitu sebab mampu tinggal di rumah sewa berbanding pelajar lain yang menetap di kolej.

“Tetapi sejujurnya perkara ini tidak sepatutnya dilakukan. Sebagai seorang pelajar yang menuntut ilmu, carilah cara lain yang lebih baik untuk menjana pendapatan,” katanya.


“Saya Nak Ikut Mira Filzah, Dedah Calon Suami Di Majlis Nikah”

Pernah melalui pengalaman pahit perpisahan kedua ibu bapanya ketika berusia 12 tahun, bagaimanapun penyanyi Wany Hasrita sesekali menutup pintu hati untuk menerima cinta dari insan bernama lelaki.

Belajar dari pengalaman lalu dan teman artis melalui kontroversi percintaan menjadi iktibar untuknya tidak terlalu terbuka berbicara soal hati. Malah, dia mahu mengikut jejak Mira Filzah hanya mendedahkan bakal suami di majlis pernikahan.

BACA: Wany Hasrita Tak Suka Pakai Ketat, Tak Kisah Baju Dikritik

“Biarlah ada tarikh dan segala-galanya sudah pasti, barulah saya buka mulut berkongsi. Saya tidak tahu apa akan terjadi sepanjang perhubungan ini.

“Jadi, saya pilih untuk simpan dahulu rahsia hati. Bagi saya, tidak salah mengikut jejak langkah pelakon, Mira Filzah yang hanya mendedahkan calon suami pada majlis pernikahan,” katanya kepada BH Online.

Usianya kini sudah mencecah 29 tahun, Wany berkata dia sudah mempunyai perancangan untuk mendirikan rumah tangga, namun ada cita-cita yang perlu dicapainya.

“Jujurnya, perancangan mahu mendirikan rumah tangga sudah ada, tetapi saya mahu melunaskan impian yang belum tercapai sebelum berkahwin. Sebelum ini, saya bercita-cita mahu menghadiahkan ibu sebuah rumah.

“Alhamdulillah, impian ini sudah tertunai, tahun lalu. Kini, saya memiliki impian baharu iaitu membelikan sebuah rumah lagu untuk ayah pula,” katanya.

Ujarnya, meskipun sudah 17 tahun ibu bapanya berpisah namun hubungan dengan bapanya tidak pernah putus, malah lebih rapat serta dia tidak pernah menyimpan dendam.


Sertai Jemaah Dakwah, Amar Asyraf Mahu Berubah

Sebelum ini terpalit dengan kontroversi rumah tangga, kini pelakon Amar Asyraf mula mengubah hidupnya secara positif dan memberi tumpuan terhadap aspek kerohanian.

Bersyukur kerana Allah masih menyayanginya sehingga memilih dirinya untuk mendalami ilmu agama, Amar berkata sebelum ini ada rakan artis mengajak sertai jemaah dakwah namun dia kurang berminat.

“Sudah dua tahun mereka ajak tapi hanya baru-baru ini Allah pilih untuk saya menyertainya. Tak dinafikan ada rasa nak ikut tapi saya masih alpa.

“Saya membiarkan diri digoda syaitan. Alhamdulillah, saya akhirnya tekadkan hati dan berjaya ke program yang berlangsung di sebuah lokasi baru-baru ini. Perasaan saya sukar digambarkan. Pertama, saya sedar banyak perkara yang saya tidak tahu sebagai seorang manusia,” katanya.

Dalam pada itu, Amar berkata perubahannya itu bukan kerana kontroversi yang pernah dilaluinya sebelum ini.

Terdahulu, perkahwinannya dengan isteri kedua, Vivi Jeffry terbongkar apabila didedahkan oleh seorang wanita yang mendakwa hampir berkahwin dengan Amar.

Amar kemudian menceraikan Vivi dengan talak tiga pada 4 November 2019. Amar berkahwin dengan isteri pertama, Arna Salleh pada 7 Jun 2013 dikurniakan dua cahaya mata, Muhammad Taufiq dan Ammara Dian.


Jumpa Paku Karat & Katak Kering, Andi Bernadee Kena Sihir

Semalam, penyanyi dan pelakon Andi Bernadee mengejutkan ramai apabila mendedahkan dia menjadi mangsa sihir oleh individu yang dengki dengannya.

Menerusi video dikongsikan di Instagram, Andi menunjukkan dua paku karat dalam mangkuk berisi kuning telur yang ditarik daripada bahagian tekaknya serta menemui katak kering atas bumbung kediamannya.

“Ini bukan kali pertama saya kena sihir. Saya penat merasa kesakitan yang dahsyat sekitar dua tiga tahun lalu. Hinggakan saya terpaksa pergi berubat di Jogjakarta, Indonesia.

“Sebelum ini, saya pernah termakan benda kotor yang diletak dalam makanan. Dan, saya terkena lagi beberapa hari lalu buat kali kedua. Rakan serumah terpaksa memanggil ustaz untuk mengubati saya selepas Asar, petang semalam.

“Saya susah nak lelap mata serangan kali ini. Mata rasa nak tutup, tetapi tidak dapat tidur. Saya berjaga sepanjang malam dan hanya tidur pada sebelah pagi. Selera makan bertambah hingga perut menjadi buncit ,” katanya kepada BH Online.

Menurut Andi, dia menjadi mangsa dengki seorang wanita. Ustaz yang merawatnya berkata wanita tersebut pernah bekerja dengannya namun tidak pasti sama ada wanita itu di kalangan artis atau tidak.

“Rakan serumah memaklumkan saya meraung dan memekak tak ingat dunia. Ustaz memaklumkan wanita yang dimaksudkan pernah bekerja dengan saya. Cuma, tidak dijelaskan sama ada di kalangan artis atau sebaliknya.

“Ustaz akan datang berubat ke rumah selama tiga hari. Setakat ini, insya-Allah saya semakin okay,” katanya.

Dalam pada itu, Andi berkata dia tidak tahu apa salahnya sehingga diperlakukan sedemikian rupa namun menganggap ianya adalah ujian.

“Saya suka buat hal sendiri, tak melepak di luar atau bersosial. Saya tak tahu apa salah saya hingga diperlakukan seperti ini. Saya anggap ini ujian Allah,” katanya.


Wanita Hebat Ini Sanggup Habiskan RM50K Untuk Sambut Birthday BFF, Betul-Betul WoW Ni!

Zaman sekarang ni, nak cari kawan atau bos yang betul-betul setia dengan kita dari susah ke senang tak mudah. Time duit berjuta-juta ramai jer yang dekat, tapi bila kita jatuh terduduk tak ada seorang pun yang nak hulurkan tangan bantu kita. Ini lah realiti sebenar kehidupan.

Tapi dalam kami dok scroll-scroll media sosial terjumpa pula satu posting yang menyentuh jiwa ni. OMG! BFF merangkap boss macam ni satu dalam sejuta guys. Untung tuan badan dapat merasa rezeki Allah yang tak ternilai ni. Korang mesti ni tahu kan siapa yang kami maksudkan ni?

Ni ha, pengasas Masak-Masak CekYana yang pernah terkenal dengan ODEEN VIRAL CEKYANA tak kisah habiskan RM50K untuk sambut birthday BFF merangkap co-foundernya, CikZaza! MashaAllah, best nya kan?

Katanya CikZaza ni sangat baik dan loyal sehinggakan sanggup sama-sama bangunkan bisnes mereka ni. Memang menitis air mata CikZaza bila dapat surprise macam ni.

Bukan tu jer, CikZaza siap dapat suprise rantai emas RM30k lagi weyy! OMG, bagusnya CikYana ni. Betul-betul bos idaman ni.

Walaupun dalam masa yang sama CekYana tak sihat, tapi kesihatannya tak menghalang CekYana untuk jadi mastermind dalam agenda ni. Tapi kami kagum dengan sikap CekYana ni, sanggup habiskan puluhan ribu ringgit bagi menghargai usaha titik peluh pekerjanya selama ini.

Bila dapat boss macam CekYana ni terus rasa semangat jer nak buat kerja kan. Yalah siapa jer tak semangat bila dihargai, kiranya setiap usaha kita tu boss kita nampak. Memang sweet sangat cara CekYana ni.

Memang patut di contohi. Kalau begini la sikap BFF atau Bos memang orang senang nak tolong kita. Mana tak nya setiap pertolongan tu dihargai, siapa tak nak kan?

Dalam kami belek-belek gambar sambutan hari jadi Cik Zaza ni kami terbaca pula komen netizen, semuanya puji sikap CekYana.

Bila kita hargai orang yang sanggup bersusah payah dengan kita ni memang sangat bagus dan ni lah nilai yang patut ada dalam setiap orang. Tak kisah lah boss ke bff ke kalau saling menghargai kan bagus!


Wany Kayrie Dedah Ada Kawan-Kawan Jadi Sugar Baby

Baru-baru hangat diperkatakan di media sosial apabila aplikasi mendedahkan 10 universiti tempatan mempunyai ramai sugar baby dan perkara itu sekaligus mengejutkan ramai pihak.

Perkara itu turut mendapat perhatian penyanyi dan pelakon, Wani Kayrie yang kini menuntut di universiti swasta di Shah Alam, mendedahkan ada pelajar dikenalinya terlibat dengan aktiviti sugar baby.

“Saya tak terkejut apabila isu ini dibangkitkan sebab ia bukan saja dalam kalangan pelajar, tapi mereka yang sudah bekerja. Ada di antaranya memang saya kenal, tapi saya tak boleh nak menghakimi sesiapa,” katanya.

Menurut Wani dia hanya mampu memerhati dari jauh tetapi akan menegur sekiranya perlu. Ujarnya, dia memahami ramai mengalami masalah kewangan tetapi mereka perlu menanggung kesannya kelak.

“Kepada orang-orang yang saya kenal, saya hanya mampu memerhati dari jauh. Mungkin itu hal mereka, tapi kalau sampai satu tahap yang saya rasa saya patut tegur, saya akan tegur.

“Saya faham apabila ramai yang memperkatakan masalah kewangan menjadi punca isu ini. Apa yang saya mampu katakan adalah itu hakikat sebenar kehidupan.

“Mereka pilih jalan itu, jadi mereka perlu bersedia untuk menanggung kesannya. Kalau ada kawan rapat dengan saya yang mencari ‘sugar daddy’ untuk menanggung kehidupan, saya sebagai kawan akan tegur,” katanya.

Terdahulu, beberapa portal melaporkan pandemik Covid-19 serta Perintah Kawalan Pergerakan (PKP) menyebabkan ramai pelajar universiti mencari sugar daddy bagi menampung kos hidup serta yuran pengajian.


Buat Video Kulit Gelap Ke Cerah, Syatilla Melvin Dikecam Tak Sensitif

Sejak bergelar usahawan, ada sahaja kontroversi terpalit, pelakon Syatilla Melvin apabila tampil dengan pelbagai marketing untuk menarik perhatian pelanggan.

Jika sebelum ini promisi produk dengan menunjukkan katil patah, kali ini Syatilla dikecam lagi apabila memuat naik video transformasi kulit gelap ke cerah. Menerusi video itu, isteri kepada Shaheizy Sam itu menconteng wajahnya menjadi gelap dan bertukar cerah apabila menggunakan produk keluarannya.

BACA: Syatilla Melvin Rasa Tak Salah Suami Kongsi Foto Pegang Payudara

Menerusi video tersebut, isteri kepada Shaheizy Sam itu menconteng wajahnya sehingga menjadi gelap dan bertukar cerah apabila menggunakan produk keluarannya.

“Nampak ke nampak sangat wei!!! Dari muka tapak kaki ke muka kulit telur. Minggu depan kami launching!!,” katanya.

Bagaimanapun, marketing yang digunakan oleh pelakon itu menimbulkan rasa kurang senang netizen kerana ia adalah isu sensitif dan satu penghinaan.

Dalam pada itu, ada segelintir netizen mengatakan Syatilla sengaja berbuat demikian untuk meraih populariti dan mendakwa seolah menunjukkan putih itu lebih cantik berbanding kulit gelap.

Tidak kurang juga, ada yang meluahkan rasa kesal kerana sudah masuk tahun 2021 masih ada lagi peniaga menggunakan marketing seperti itu untuk menjual produk. Apa pun diharap lebih berhati-hati selepas ini, ada banyak lagi cara untuk mempromosikan produk tanpa menyentuh sensitiviti.


Sokongan Kuat Anda Sangat Penting Untuk Kejayaan Vaksin COVID-19

Kalau anda nak tahu, tak lama jer lagi kita bakal menerima Vaksin COVID-19 hujung bulan Februari nanti. Dan sebagai rakyat Malaysia, kita harus bersatu dalam usaha bersama untuk mendapatkan vaksin ni. Bukan apa, barulah negara kita ini berjaya mencapai kekebalan terhadap COVID-19.

Ini sangat penting tau sebabnya Pelan Vaksinasi Nasional ini bukan semata-mata akan membantu pemulihan negara jer tapi juga akan menyediakan persekitaran yang selamat bagi kita semua kembali ke kehidupan seharian kita.

Ahli epidemiologi dan ahli biostatistik dari Profesor Madya Universiti Putra Malaysia, Dr Malina Osman ada mengatakan yang vaksin ini akan mengambil masa antara 9 hingga 12 bulan untuk mendapatkan kekebalan kawanan, tetapi ia bergantung pada logistik, kemudahan dan tahap penerimaan anda.

“Kami memiliki sistem yang efektif, staf yang kompeten dan fasilitas yang sesuai untuk mengakomodasi program vaksinasi. Sistem sokongan yang ada juga tersedia.

“Namun, kita harus melawan kumpulan anti-vaksin dan mereka yang tidak memiliki pengetahuan yang tepat. Seharusnya ada peruntukan undang-undang untuk menangani kumpulan ini dengan hukuman atau kompaun yang sesuai.”

Profesor Komuniti dan Perubatan Pekerjaan Kolej Perubatan Manipal Melaka, Dr G. Jayakumar berkata, tindak balas masyarakat terhadap program vaksinasi akan menjadi salah satu faktor penentu dalam menghasilkan kekebalan kawanan terhadap virus COVID-19 di negara ini dalam satu tahun.

Oleh itu, mesti ada komunikasi yang berkesan, ekslusif dan berasaskan bukti.

“Harus ada petunjuk, panduan dan infografik pelbagai bahasa untuk orang awam dan orang asing.

“Platform media sosial, laman web, televisyen dan media cetak harus digunakan secara menyeluruh untuk menjangkau semua orang.”

Dia juga ada mengatakan mitos mengenai vaksin harus ditangani dengan baik.

Kalau dingat kembali, semakin banyak kelompok kes yang dilihat di tempat kerja, dan sangat sangat penting bagi majikan, pengamal am, dan badan bukan kerajaan, seperti Persatuan Perubatan Malaysia dan Akademi Perubatan Pekerjaan dan Alam Sekitar Malaysia, untuk mendorong masyarakat untuk membantu menjayakan program imunisasi ini.

Dr Jayakumar turut mengatakan vaksin itu berkesan kerana mutasi yang ada tidak mengubah struktur asas virus.

Menteri Sains, Teknologi dan Inovasi Khairy Jamaluddin pada hari Khamis ada mengatakan yang ada lima cara bagi orang ramai untuk mendaftar vaksin tersebut, termasuk melalui aplikasi MySejahtera dan laman web Jawatankuasa Khas Jaminan Akses Bekalan Vaksin Covid-19 yang akan segera dilancarkan selepas ini.

Yang lain boleh juga dilakukan melalui hotline, pendaftaran manual di klinik dan hospital awam dan swasta, dan terakhir, melalui kerajaan negeri untuk membantu mendaftarkan orang yang tinggal di luar bandar dan juga warga emas.

Datuk Dr Awang Bulgiba Awang Mahmud, yang merupakan Ketua Jawatankuasa Penasihat Vaksinasi Bebas Covid-19 (ICVAC), Kementerian Sains, Teknologi dan Inovasi, mengatakan bahawa penglibatan orang ramai perlu dilakukan untuk meyakinkan orang ramai untuk mendaftar.

Dr Awang Bulgiba, yang juga ahli epidemiologi, mengatakan setelah menyelesaikan proses pendaftaran, penilaian risiko harus dilakukan untuk menentukan fasa vaksinasi individu tersebut.

Sementara itu, ahli ekonomi senior Maybank Kim Eng, Chua Hak Bin mengatakan, dengan adanya vaksinasi, akan ada penyesuaian besar bagi masyarakat di seluruh dunia, termasuklah bagaimana orang itu menjalankan perniagaan.

Dia mengatakan lapan struktur telah dikenal pasti, beberapa di antaranya dipercepat kerana wabak tersebut.

Antaranya adalah pertumbuhan e-dagang dan penggunaan pembayaran digital; perkadaran kerja-dari-rumah yang lebih tinggi dan masa depan untuk perjalanan udara.

“Sektor pelancongan akan pulih seiringan dengan waktu kerana kekebalan kawanan global ini memerlukan masa selama beberapa tahun untuk dicapai,” kata Chua.


Tertarik Dengan Sikap Nabil, Wanita Ajak Ayda Jebat Bermadu

Sudah dua bulan bergelar suami isteri, pasangan selebriti popular iaitu pelakon Ayda Jebat dan Nabil Mahir dilihat tidak lokek berkongsikan momen bahagia mereka di media sosial untuk tatapan umum.

Namun, baru-baru ini Ayda Jebat mendedahkan ada menerima mesej daripada seorang wanita yang meluahkan hasrat untuk menjadi madunya.

BACA: Kongsi Video Mesra, Ayda Jebat Dedah Suami Suka Cium Ketiak

Menurut wanita itu, dia tertarik dengan sikap suami pelakon itu, Nabil Mahir yang memenuhi ciri-ciri lelaki idamannya.

“Nak jadi madu Ayda boleh tak? Sebab nak cari lelaki macam ni la tapi, tak jumpa-jumpa lagi,” tulisnya.

Tetap tenang menerima mesej tersebut, Ayda mendaoakan agar wanita itu dipertemukan jodoh yang lebih baik serta turut meminta agar melakukan solat Istikharah untuk mencari jodoh.

“Salam, hahaha! Awak ni comel la. Jadi madu tak bolehlah. Saya cubit awak karang. Nakal eh. Saya doakan awak dapat jodoh yang lebih baik, sempurna dan terbaik untuk awak. InsyaAllah. Istikharah! Good luck sis.” balasnya.


Buat Video TikTok Backup Suami, Netizen Bengang Dengan Isteri Shuk

Beberapa minggu lalu hangat diperkatakan kontroversi mengenai pelawak dan penyampai radio, Shuk Sahar apabila isteri, Rossalennah Natassyiah Asshaferah mendedahkan kecurangannya di media sosial.

Bagaimanapun, tindakan Rossalennah memuat naik video di aplikasi TikTok membuatkan netizen bengang apabila melakukan ‘miming’ dengan dialog yang seakan-akan ‘memerli’ seseorang.

Netizen berkata sebelum ini ramai yang memberikan kata semangat kepadanya susulan kemelut rumah tangganya, namun dia dilihat lebih menangkan suami.

Meskipun video itu hanya gurauan namun netizen berkata mungkin isteri kepada pelawak itu lupa bahawa dialah yang membongkar hal kecurangan suaminya kepada umum.

Malah, rata-rata netizen seolah sudah meluat dengan drama pasangan itu dan berharap selepas ini dapat selesaikan secara peribadi serta tidak memuat naik aib rumah tangga di media sosial.

Terdahulu, Shuk sudah pun berbaik dan berjaya memujuk isterinya selepas membuat kejutan membawa rombongan meminang semula. Shuk akui menyesal dengan kesalahan dilakukannya serta berjanji akan melakukan yang terbaik buat isteri, anak-anak dan keluarga.